title: Boco IP

text: Patenttitoimisto perustetaan vuonna 1928 nimellä Borenius & Co. Yhtiön perustaja Robert Borenius opiskelee insinööritieteitä Dresdenissä ja perustaa saksalaisten liiketuttaviensa pyynnöstä Suomeen patenttitoimiston.


title: Boco IP

text: Robert Borenius on mukana perustamassa Suomen Patenttiasiamiesyhdistystä, joka saa alkunsa samana vuonna. Hän kuuluu myös Yleisradion perustajiin.


title: Boco IP

text: Parin ensimmäisen vuosikymmenen aikana Bocon liiketoiminta on pienimuotoista, lähinnä ulkomaisten asiakkaiden patenttihakemusten suomentamista. Kotimaisia asiakkaita patenttitoimistoon ei oteta. Suomessa on jo olemassa Patenttivirasto ja lainsäädäntö, mutta alan yleinen merkitys on vähäinen.


title: Boco IP

text: Saksa kuuluu yhä tekniikan ja insinööritieteiden johtaviin maihin, ja patenttitoimistolla on paljon saksalaisia asiakkaita. Toisen maailmansodan jälkeen Boco saa asiakkaikseen kaikki itäsaksalaiset valtionyhtiöt – Volkseigener Betrieb – joita on yli 300.


title: Boco IP

text: Liiketoiminta laajenee hiljalleen hakemusten suomentamisesta vuosimaksujen hoitamiseen, patenttilain neuvontaan ja patenttiviraston välipäätöksiin vastaamiseen.


title: Boco IP

text: Vuonna 1966 Robert Borenius kuolee ja hänen poikansa Sture Borenius pyytää patenttialan kääntäjänä tunnettua Ingmar Hjeltiä yhtiön uudeksi keulakuvaksi. Hjelt työskentelee Helsingin puhelinyhdistyksessä, mutta käy iltaisin hoitamassa patenttitoimiston teknisiä asioita. Vuosikymmenen verran patenttitoimisto pyörii Hjeltin ja kahden konttoristin voimin.


title: Boco IP

text: Diplomi-insinööri Pia Hjelt työskentelee 1970-luvun alkupuolella tutkijana patenttivirastossa ja tekee myös Bocolle käännöstöitä. Vuonna 1977 hän tulee patenttitoimistoon töihin. Vuosikymmenen lopussa Sture Borenius päättää myydä patenttitoimiston, ja vuonna 1980 yrityksen uudeksi omistajaksi tulee Pia Hjelt.


title: Boco IP

text: Pia Hjeltin aviomies Silvio Hjelt tulee 1980-luvun alussa mukaan toimintaan. Ulkomaisten patentointitoimeksiantojen rinnalle toimisto ottaa ensimmäiset suomalaiset asiakkaansa, ja toiminta laajenee kotimaisten patenttihakemusten laadintaan.


title: Boco IP

text: Patenttilainsäädäntö kansainvälistyy, ja Suomen patenttilakia muokataan eurooppalaisen mallin mukaiseksi. Pia Hjelt osallistuu lainsäädännön kehitystyöhön ministeriöiden työryhmissä.


title: Boco IP

text: Kansainvälinen järjestötoiminta jatkuu vilkkaana tulevinakin vuosikymmeninä. Vuosituhannen vaihteessa patenttitoimisto rekrytoi paljon uusia patentti- ja tavaramerkkiasiamiehiä.


title: Boco IP

text: 2000-luvun alku on nopean kasvun ja kehityksen aikaa. Vuonna 2005 perheyhtiön osakkaiksi tulee toimiston asiamiehiä. Seuraavana vuonna Tasavallan presidentti myöntää Pia Hjeltille patenttineuvoksen arvonimen. Vuonna 2007 Karri Leskisestä tulee uusi toimitusjohtaja, ja Hjelt siirtyy hallituksen puheenjohtajaksi.


title: Boco IP

text:
Vuonna 2008 Boco ostaa Iprbox Oy:n liiketoiminnan.
Vuonna 2012 Boco nousee kansainvälisessä MIP-listauksessa patenttitoimistojen ykkösluokkaan. Samana vuonna patenttitoimisto laajenee Pohjois-Suomeen, kun Oulun toimipiste avataan. Vuonna 2013 yhtiön viralliseksi nimeksi tulee Boco IP.


title: Paul Goodman

text: Paul Goodman (9. syyskuuta 1911 New York – 2. elokuuta 1972 North Stratford, New Hampshire) oli yhdysvaltalainen kirjailija, anarkisti, psykoterapeutti sekä monipuolinen kulttuuri- ja yhteiskuntakriitikko.


title: Paul Goodman

text: Goodmanin kaunokirjallinen tuotanto pitää sisällään runoutta, novelleja, romaaneja ja näytelmiä. Yhteiskunnallisena ajattelijana hänen tunnetuimmat teoksensa käsittelevät esimerkiksi kasvatus- ja koulutusjärjestelmää tai kaupunkisuunnittelua. Anarkismin piirissä Goodmania on brittiläisen ohella pidetty ensisijaisesti anarkististen periaatteiden käytäntöön soveltamisesta kiinnostuneena ajattelijana. Psykoterapian alalla Goodman kehitti 1940- ja 1950-luvuilla ja kanssa uutta suuntausta, . Kotimaassaan Goodman nousi suuren yleisön tietoisuuteen 1960 julkaistulla teoksellaan "Growing Up Absurd" ja hänen on nähty keskeisesti vaikuttaneen esimerkiksi 1960-luvun opiskelijaliikkeeseen.


title: Willian

text: Willian Borges da Silva, joka tunnetaan paremmin nimellä Willian (s. 9. elokuuta 1988 Ribeirão Pires, São Paulon osavaltio, Brasilia) on brasilialainen jalkapalloilija. Hän edustaa englantilaista Chelseaa ja on pelipaikaltaan laitalinkki tai hyökkäävä keskikenttä.


title: Willian

text: Willian siirtyi 23. elokuuta 2007 ukrainalaiseen Šah’tar Donetskiin kasvattajaseurastaan Corinthiansista. Hän teki joukkueen kanssa viisivuotisen sopimuksen, joka ulottuu kesäkuun 2012 loppuun asti.


title: Willian

text: Hän teki kaksi maalia 8. maaliskuuta 2011 pelatussa Mestarien liigan neljännesvälierien toisessa osaottelussa Romaa vastaan. Joukkue eteni lopulta jatkoon otteluparista yhteismaalein 6–2, jolloin heistä tuli ensimmäinen ukrainalaisjoukkue, joka on selvittänyt tiensä turnauksen puolivälieriin. Kauden 2012-13 UCL:ssä Willian teki alkulohkossa kuudessa ottelussa neljä maalia.


title: Willian

text: Kuudella pelaamallaan kaudella Šah’tar Donetskissa hän voitti neljä kertaa Ukrainan pääsarjan, kolmesti Ukrainan cupin, kolmesti supercupin sekä UEFA Cupin kaudella 2008-2009 ennen siirtymistään 31. tammikuuta 2013 Venäjältä, Mahatškalasta kotoisin olevaan Anži Mahatškalaan 35 miljoonan euron siirtosummalla.


title: Willian

text: Anzhissa hän ehti pelata vain puoli kautta ja yhteensä 11 ottelua ennen kuin seuran omistaja Suleiman Kerimov päätti pienentää seuran suurta budjettia sekä myydä kalleimmat pelaajat muualle. 28. elokuuta Willian siirtyikin Englantilaiseen Chelseaan viisi-vuotisella sopimuksella. Hän otti käyttöön pelinumeron 22.


title: Willian

text: 6. lokakuuta hän teki ensimmäisen valioliigamaalinsa valioliigadebyytissään Norwichia vastaan tehden Chelsean 3-1-maalin. 27. huhtikuuta pelatussa Valioliigan kärkiottelussa Liverpoolia vastaan hän teki ottelun 2-0-maalin lisäajalla.


title: Willian

text: Willian teki maajoukkuedebyyttinsä Brasilian paidassa 10. marraskuuta 2011 pelatussa ottelussa Gabonia vastaan. Hän teki ensimmäisen maajoukkuemaalinsa 5-0-voitossa Hondurasista 17. marraskuuta 2013.


title: Sven Mikser

text: Sven Mikser (8. marraskuuta 1973 Tartto) on virolainen sosiaalidemokraattinen poliitikko ja Viron nykyinen ulkoministeri. Aiemmin Mikser on toiminut puolustusministerinä vuosina 2002–2003 ja 2014–2015. Mikser oli Viron sosiaalidemokraattisen puolueen puheenjohtaja vuosina 2010–2015. Ennen liittymistään sosiaalidemokraatteihin Mikser toimi Keskustapuolueessa.


title: Sven Mikser

text: Ennen politiikkaan lähtemistään Mikser ehti jonkin verran aloitella akateemista uraa. Valmistuttuaan ylioppilaaksi 1992 Paiden lyseosta () hän aloitti Tarton yliopistossa englannin kielen ja kirjallisuuden opinnot ja valmistui maisteriksi 1996. Vuodet 1996–1999 Mikser toimi Tarton yliopiston germaanis-romaanisen laitoksen assistenttina. Mikser on edelleen Tarton yliopiston konsistorin jäsen.


title: Sven Mikser

text: Mikser oli Keskustapuolueen poliittinen sihteeri vuosina 1998–1999 ja kansanedustaja 1999–2005. Sosiaaliliberaalit Mikser ja Peeter Kreitzbergin erosivat Keskustapuolueesta ja liittyivät sosiaalidemokraatteihin 16. maaliskuuta 2005. Keskustapuolueen jäsen hän oli ollut vuodesta 1995. Mikserin ja Kreitzbergin ero oli aikanaan ikävä isku Edgar Savisaaren johtamalle keskustalle.


title: Sven Mikser

text: Mikserin aloitteesta järjestettiin 16. maaliskuuta 2005 luottamusäänestys, joka päättyi oikeusministeri Ken-Marti Vaherin ja lopulta koko Juhan Partsin hallituksen eroon. 29. toukokuuta 2009 hänet valittiin Naton parlamentaarisen yleiskokouksen varapuheenjohtajaksi. Vuoden 2011 Riigikogun vaalit olivat Mikserin uran suurimpia menestyksiä. Hän sai koko maassa kahdeksanneksi eniten ääniä (7 431 ääntä) ja Sosiaalidemokraattinen puolue oli Mikserin vaalipiirissä Järva- ja Viljandimaalla suurimman kannatuksen saanut puolue 27,4 prosentin ääniosuudella. Uudeksi Viron politiikan tähdeksi luonnehdittu Mikser johdatti puolueen suureen vaalivoittoon melkein kaksinkertaistaen puolueen paikkamäärän kymmenestä edustajasta yhdeksääntoista.


title: Sven Mikser

text: Helmikuussa 2014 Andrus Ansip ilmoitti eroavansa pääministerin tehtävistä, minkä seurauksena istuva hallitus hajotettiin. Uusi hallitus muodostettiin reformipuolueen ja sosiaalidemokraattisen puolueen välille, ja se jatkoi huhtikuun 2015 vaaleihin saakka. Mikser jatkoi puolustusministerinä myös vaalien jälkeisessä hallituksessa.


title: Sven Mikser

text: Mikser on aktiivinen muillakin yhteiskunnan aloilla. Marraskuussa 2004 hänet valittiin maan suurimman urheiluliiton, Viron yleisurheiluliiton puheenjohtajaksi. Mikser oli aikanaan pituushypyssä nuorten sarjassa Viron mestari. 23. helmikuuta 2006 Mikser kuitenkin ilmoitti luopuvansa liiton johdosta Riigikogun työmäärän ja perhe-elämän takia.


title: Sven Mikser

text: Jevgeni Ossinovski ilmoitti toukokuun 2015 alussa haastavansa Mikserin sosiaalidemokraattien puheenjohtajana kesäkuun puoluekokouksessa. Muutamaa päivää ennen puoluekokousta Mikser ilmoitti vetäytyvänsä äänestyksestä ja sosiaalidemokraatit valitsivat Ossinovskin puolueen uudeksi puheenjohtajaksi.


title: HauStoori 90–94!

text: HauStoori 90–94! on Hausmyllyn vuonna 1994 julkaistu kokoelma-albumi. Albumi sisältää single- ja alkuperäis-, sekä ennen julkaisemattomia remix-versioita.


title: HauStoori 90–94!

text: Albumi debytoi Suomen virallisen listan sijalla 39.


title: Sulkapallo kesäolympialaisissa 1972

text: Sulkapallo järjestettiin vuoden 1972 olympialaisissa ensimmäistä kertaa näytöslajina. Sulkapalloon osallitui 25 urheilijaa 11 eri maasta. Kaikki pelit pelattiin 4. syyskuuta.


title: Jukka Pellinen

text: Heikki Juhani (Jukka) Pellinen (15. toukokuuta 1925 Helsinki – 2. helmikuuta 2011 Helsinki) oli suomalainen graafinen suunnittelija ja teollinen muotoilija, joka toimi kuvallisen viestinnän professorina Taideteollisessa korkeakoulussa.


title: Jukka Pellinen

text: Sotien jälkeen Pellinen opiskeli Taideteollisuuskeskuskoulussa ja sen jälkeen ulkomailla. Hän työskenteli usean suomalaisen suuryrityksen mainososastolla, kunnes perusti oman toimiston 1966. Hän opetti työn ohessa Mainosgraafikkojen koulussa, Markkinointi-instituutissa ja Taideteollisessa oppilaitoksessa. Hän hoiti kuvallisen viestinnän professuuria Taideteollisessa korkeakoulussa vuosina 1982–1990.


title: Jukka Pellinen

text: Pellinen oli perustamassa Heraldista Seuraa ja oli Mainosgraafikkojen ja Grafian puheenjohtaja. Hän suunnitteli merkkejä ja tunnuksia ja muotoili julkaisuja. Lisäksi hän suunnitteli kansainvälisiä suurnäyttelyjä.


title: Jukka Pellinen

text: Pellinen oli myös vaatesuunnittelija. Hän suunnitteli esimerkiksi Kuusiselle ja Turolle. Hän oli Kansainvälisen miesten muotineuvoston jäsen. Hän muotoili myös kovalle teollisuudelle, esimerkiksi Valmet-traktorin, Terhi-perämoottorin, Luxor-matkaradion ja Högforsin sähkölämmittimen jo aikana, jolloin teollinen muotoilu oli Suomessa jokseenkin tuntematonta.


title: Mäkynen

text: Mäkynen on suomalainen sukunimi, joka on muun muassa seuraavilla henkilöillä:


title: Tampereen Pyörä-Union

text: Tampereen Pyörä-Union ry on perustettu 2. lokakuuta 1963 pyöräilyn erikoisseuraksi. Seuran toimintaperiaatteisiin kuuluu pyöräilyn edistäminen liikuntamuotona sekä pyöräilyurheilun tunnetuksi saattaminen järjestämällä kilpailuita, harjoituksia sekä osallistumalla kuntotapahtumiin. Seuran ajajat osallistuvat kansallisiin ja kansainvälisiin kilpailuihin niin kotimaassa kuin ulkomaillakin. Ajajakaartiin on kuulunut sen toimintavuosien aikana huippupyöräilijöitä kaikissa ikäluokissa.


title: Luke Rodgers

text: Luke John Rodgers (s. 1. tammikuuta 1982 Birmingham, Englanti) on englantilainen jalkapalloilija, joka edustaa Englannin Conference Nationalissa pelaavaa Forest Green Roversia. Hän on pelipaikaltaan hyökkääjä.


title: Luke Rodgers

text: Hän aloitti uransa vuonna 1999 Shrewsbury Townissa. Hän pelasi siellä kuuden kauden aikana yli 200 ottelua. Kesällä 2005 hän siirtyi Crewe Alexandraan, jossa hän pelasi lähemmäs 40 peliä kunnes siirtyi tammikuussa 2007 Port Valeen. Kaksi vuotta myöhemmin hän meni lyhyelle lainalle Yeovil Towniin. 21. heinäkuuta 2009 hän siirtyi Notts Countyyn. Siellä hän pelasi lähes 50 peliä, kunnes 28. tammikuuta 2011 hän siirtyi Yhdysvaltojen Major League Soccer -liigassa pelaavaan New York Red Bullsiin.


title: Can You Feel the Love Tonight

text: "Can You Feel the Love Tonight" on Oscar-palkittu kappale Disneyn vuoden 1994 animaatioelokuvasta "Leijonakuningas", jonka on säveltänyt Elton John ja sanoittanut Tim Rice. Se oli listahitti Isossa-Britanniassa päästen korkeimmillaan sijalle #14 Britannian singlelistalla. Se saavutti jopa enemmän suosiota Yhdysvalloissa, jossa sen korkein sijoitus oli #4 Yhdysvaltain "Billboard" Hot 100 -listalla. Laulu oli listahitti Ranskassa.


title: Can You Feel the Love Tonight

text: Elokuvan englanninkielisessä versiossa kappaleen esittävät Kristle Edwards, Joseph Williams, Sally Dworsky, Nathan Lane ja Ernie Sabella, mutta lopullisen version esitti Elton John. Kappale palkittiin vuonna 1994 parhaan laulun Oscar-palkinnolla ja parhaan kappaleen Golden Globe -palkinnolla. Elton John sai suorituksestaan myös Grammy-palkinnon.


title: Aktsjabrski

text: Aktsjabrski () eli Oktjabrski () on pieni 7 367 asukkaan kaupunkimainen taajama ja 15 989 asukkaan maaseutuvaltaisen hallintopiirin keskus Homelin alueen pohjoisosissa Valko-Venäjällä. Taajaman kautta kulkee rautatie ja kantatie P34 (Asipovitšy–Hlusk–Aktsjabrski–Kalinkavitšy).


title: Mr. Finland

text: Mr. Finland on vuodesta 1987 lähtien järjestetty suomalainen miesten mallikilpailu, jonka perustaja ja organisaattori on Timo Salmesmaa. Ensimmäiset Mr. Finland -kilpailut järjestettiin Turussa, kunnes kilpailu laajeni valtakunnalliseksi vuonna 1990. Sen suosio oli suurimmillaan 1990-luvun alkupuolella, esimerkiksi Kolmoskanavan televisioimaa vuoden 1991 Mr. Finland -finaalia seurasi yli 1,3 miljoonaa katsojaa.


title: Mr. Finland

text: Mr. Finland -kilpailu järjestetään nykyään joka toinen vuosi. Vuoden 2017 finaali siirtyi Salmesmaan sairastumisen vuoksi helmikuulle 2018.


title: Mr. Finland

text: Kim Löfgren joutui luopumaan tittelistä joulukuussa 1996 saamansa vankeusrangaistuksen vuoksi.


title: Suvi Karjula

text: Suvi Karjula (s. 9. kesäkuuta 1987) on suomalainen laulaja. Hän on In the Mood -yhtyeen laulusolisti.


title: Suvi Karjula

text: Karjula oli Seinäjoen Tangomarkkinoiden toinen superfinalisti vuonna 2010. Superfinaalissa hän kilpaili tangokuninkaallisen kruunusta ilmajokelaista Marko Maunukselaa vastaan sijoittuen kilpailussa toiseksi. Karjula osallistui Tangomarkkinoille jo vuonna 2009, mutta karsiutui kisasta Turussa järjestetyssä semifinaalissa. Menestyminen vuoden 2010 Tangomarkkinoilla oli alku hänen uralleen levyttävänä artistina.


title: Suvi Karjula

text: Karjula on opiskellut Jamilahden kansanopiston musiikkiteatterilinjalla yksinlaulua, tanssia ja näyttelijäntyötä. Ennen Tangomarkkinoita Karjula oli laulajana Chainsaw Ellie -yhtyeessä. Yhtye keikkaili aktiivisesti ja julkaisi muutaman omakustannedemon. Hän on tehnyt teatterirooleja Kuusan Kanavateatterissa.


title: Suvi Karjula

text: Menestys Tangomarkkinoilla toi Karjulalle levytyssopimuksen. Hänen debyyttialbuminsa "Sydänten Tango" julkaistiin 10. marraskuuta 2010. "Sydänten Tango" -albumilta on julkaistu neljä singleä: "Hetkeen kauneimpaan", "Rikki menneet", "Pikku juttu" ja "Jos tahdot". Ensimmäisenä levyltä julkaistu kappale ”Jos tahdot” nousi julkaisunsa jälkeen Yle Radio Suomen soittolistan soitetuimmaksi kappaleeksi.


title: Suvi Karjula

text: Vuonna 2012 Karjula osallistui jälleen Seinäjoen Tangomarkkinoille. Tangolaulukilpailun finaalin karsintavaiheessa hän oli yleisön suosikki yli 20 prosentin äänisaaliilla. Lopullinen sijoitus kilpailussa oli kolmas. Kesäkuusta 2013 lähtien Karjula on toiminut solistina In the Mood -yhtyeessä. Laulamisen lisäksi hän soittaa yhtyeessä myös kitaraa ja perkussioita.


title: Energia Egyptissä

text: Energia Egyptissa kuvaa Egyptin energian ja sähkön tuotantoa ja kulututusta.


title: Energia Meksikossa

text: Energia Meksikossa kuvaa Meksikon energian ja sähkön tuotantoa ja kulututusta.


title: Keuruun Pallo

text: Keuruun Pallo (KeuPa) on vuonna 1950 perustettu keuruulainen urheiluseura. Seuran lajeihin kuuluu muun muassa jalkapallo, jota se on korkeimmillaan pelannut Kakkosessa.


title: Keuruun Pallo

text: Jääkiekko ja luistelu irtautuivat 1995 Keuruun Pallosta itsenäiseksi seuraksi, KeuPa HT:ksi.


title: Energia Algeriassa

text: Energia Algeriassa kuvaa Algerian energian tuotantoa ja kulututusta.


title: Energia Algeriassa

text: Merkittävimpiin Algerian luonnonvaroihin ja vientituotteisiin sisältyy öljy ja maakaasu. Luonnonvaroihin sisältyy myös uraani.


title: Energia Algeriassa

text: Algeria on OPEC jäsen ja kuuluu merkittäviin öljyntuottaja- ja öljynjalostajamaihin. Algeria oli vuonna 2008 "7. suurin maakaasun tuottaja" (82 mrd. kuutiota, 2,6 % maailman tuotannosta) ja "5. suurin maakaasun viejä" (58 mrd. kuutiota). Vuonna 2009 Algeria oli määrällisesti 5. merkittävin maakaasun viejämaa Venäjän, Norjan, Kanadan ja Qatarin jälkeen.


title: Norton Motorcycle Company

text: Norton on brittiläinen moottoripyörämerkki. Se on perustettu 1898 Birminghamissa. Alkuun se valmisti "kaksipyöräisten kauppaan tarvikkeita ja osia". 1902 yrityksen omistaja James Lansdowne Norton alkoi valmistaa moottoripyöriä, joihin se osti moottorit muualta. Omien moottorien valmistus alkoi 1908. Siitä alkoi ensin yksi-, sitten kaksisylinteristen pyörien tuotannon pitkä sarja, samoin osallistuminen kilpailutoimintaan. Toisen maailmansodan aikana yritys osallistui sotaponnistuksiin kahdella sotilasmallilla 16h- ja Big4-moottoripyörällä, joissa oli sivuventtiilimoottori. 1913 yritys meni konkurssiin, mutta pian Norton jatkoi toimintaa Bob Shelleyn kanssa, ja yrityksen nimi oli silloin Norton Motors. Ltd.


title: Norton Motorcycle Company

text: Kun merkittävimmät osakkeenomistajat hylkäsivät Nortonin 1953, yritys alkoi heiketä, ja se joutui Associated Motor Cycles -yhtiön omistukseen. Moottoripyörillä oli 1950-luvulla laskukausi, ja Norton oli pieni valmistaja, mutta se pärjäsi hyvin. Sen myynti oli vilkasta etenkin Yhdysvaltojen myynnin ansiosta.


title: Norton Motorcycle Company

text: 1968 tuli markkinoille Norton Commando, joka myi erinomaisessti, ja se oli monta kertaa Britanniassa Vuoden moottoripyörä. Sähköinen käynnistys tuli mallissa 850 Mk3. 1970-luku oli Nortonille ja muillekin alamäen aikaa, ja koko ala oli vähällä kuolla.


title: Norton Motorcycle Company

text: Brittiläinen liikemies Stuart Garner osti oikeudet Nortoniin 2008, ja sen toiminta alkoi 15 vuoden amerikkalaisomistuksen jälkeen jälleen Britanniassa Donington Parkissa.


Yhdistyneen kuningaskunnan parlamenttivaalit 1970 järjestettiin 18. kesäkuuta. Vaaleissa Edward Heathin johtamat konservatiivit saivat yllätysvoiton. Konservatiivit saivat 330 paikkaa ja työväenpuolue 288. Konservatiivipuolueen puheenjohtajasta Heathista tuli uusi pääministeri.


title: Magneettinen influenssi

text:
Väliaikaiset magneetit saadaan magneettiseksi sähkövirran tai toisen magneetin avulla. Tätä toisen magneetin vaikutusta sanotaan magneettiseksi influenssiksi.
Lähde:
9-luokan kirja fysiikan avain


title: Puhvelisammakko

text: Puhvelisammakko ("Kaloula pulchra") on Kaakkois-Aasiassa yleisenä elävä kaivajasammakkolaji. Se kasvaa 5-7,5 cm pitkäksi. Sammakon pyöreä vartalo on väriltään ruskea vaaleanruskein tai -punaisin raidoin. Tuntiessaan itsensä uhatuksi puhvelisammakko pullistaa vartalonsa näyttääkseen mahdollisimman suurelta. Koiraan vatsarauhaset erittävät ainetta, jolla se kiinnittyy naaraan selkään parittelussa. Naaras laskee munat veteen sadekaudella. Puhvelisammakko ei kaihda ihmisasutusta vaan viihtyy mainiosti niin viljelyksillä kuin kaupunkiympäristössäkin ollen aktiivisimmillaan yöaikaan.


title: Call of Duty: Modern Warfare 3

text:
Call of Duty: Modern Warfare 3 (myös nimellä Call of Duty: MW3 tai MW3) on Activisionin marraskuussa 2011 julkaisema "Call of Duty" -pelisarjaan kuuluva ensimmäisen persoonan ammuntapeli. Pelin juoni on jatkoa . Pelin tapahtumat sijoittuvat kolmannen maailmansodan aiheuttamaan kaaokseen Yhdysvalloissa, Englannissa, Ranskassa ja
Saksassa. Infinity Ward ja Sledgehammer Games kehittävät yksinpeliä ja Survival-pelitilaa, moninpelin kehityksen ollessa Raven Softwaren käsissä. Sledgehammer Games on myös kertonut lisäävänsä peliin tuen värisokeille pelaajille.


title: Call of Duty: Modern Warfare 3

text: Edeltäjiensä tavoin "Modern Warfare 3" on ensimmäisen persoonan ammuntapeli.


title: Call of Duty: Modern Warfare 3

text: "Modern Warfare 3":ssa on mukana myös uusi Survival-pelimuoto, jota voi pelata kaksinpelinä joko jaetulla ruudulla, yksin tai verkossa. Pelimuodon ideana on yksinkertaisesti selvitä mahdollisimman pitkään loputonta vihollisten virtaa vastaan. Myös kierroksien vaikeustaso nousee. Pelin edetessä aukeaa lisää aseita, mahdollisuus ostaa lisää ammuksia ja kutsua tukijoukkoja. Uusien aseiden ja muiden etuuksien hankkiminen maksaa valuuttaa, jota saa tappamalla vihollisia. Jokaisen kierroksen välissä on mahdollisuus pienen taukoon, jonka voi halutessaan käyttää.


title: Call of Duty: Modern Warfare 3

text: Moninpeli "Modern Warfare 3":ssa on sarjan edellisten osien kaltainen. ”Hotspottien” (paikkojen, joihin vihollinen voi piiloutua ampumaan) määrää on vähennetty. Infinity Wardin luova strategikko Robert Bowling sanoi haastattelussa, ettei pelaajien tarvitse huolehtia kuin viidestä hotspotista samaan aikaan. Bowlingin mukaan tämä vähentää kulmissa istumista (”kämppäämistä”, ). Myös aiemmista "Modern Warfare" -peleistä tuttu tarkkuuskivääreihin vaikuttava ominaisuus ”quickscoping” (jota ei ollut Treyarchin "issa") tekee paluun. "Modern Warfare 3" keskittyy enemmän asepainotteiseen pelityyliin sen sijaan, että perkit (etuudet, jotka esimerkiksi nopeuttavat aseen lataamista) ja ilmaiskut olisivat enemmän esillä. Robert Bowlingin mukaan moninpelissä on annettu tällä kertaa enemmän painoarvoa jalkaväen väliselle taistelulle kuin sarjan edellisessä osassa, "Modern Warfare 2:ssa", jossa ilmatuki oli merkittävässä roolissa.


title: Call of Duty: Modern Warfare 3

text: Kenraali Shepherdin kuoleman jälkeen kapteenit John ”Soap” MacTavish ja John Price sekä venäläinen tiedonantaja Nikolai pakenevat Afganistanista Himachal Pradeshiin, Intiaan. Terroristi Vladimir Makarovin aseistautuneet joukot hyökkäävät piilopaikkaan tarkoituksenaan murhata kapteenit. Nikolain paras sotilas Yuri auttaa tovereitaan pakenemaan maasta. Neljän hengen joukko on ainoat elossa olevat jäsenet lakkautetusta Task Force 141:stä.


title: Call of Duty: Modern Warfare 3

text: Yhdysvaltalaiset yrittävät saada venäläisiä vetäytymään Manhattanin eteläkärkeen. Erikoisjoukot kaappaavat venäläisen sukellusveneen ja kääntävät tämän aseet venäläisiä vastaan, mikä tuhoaa Venäjän laivaston hyökkäyksen. Venäjän presidentti Boris Vorshevsky julkistaa suunnitelmansa rauhan muodostamiseksi Yhdysvaltain ja Venäjän huippukokouksessa Hampurissa, Saksassa. Makarov kuitenkin kaappaa Vorshevskyn ja aikoo kiduttaa tämän tytärtä, yrittäen pakottaa presidentin antamaan Makaroville pääsyn Venäjän ydinaseisiin.


title: Call of Duty: Modern Warfare 3

text: Team 141 epäonnistuu tehtävässä Makarovin asekuljetuksen pysäyttämiseksi Sierra Leonessa. Aseet jaetaan Pariisiin, Berliiniin ja Lontooseen. Baseplate-koodinimen avustuksella SAS-erikoisjoukko lähetetään kaappaamaan lasti, joka paljastuukin syötiksi – todellinen lasti paljastuu biokemialliseksi aseeksi. Suuri määrä myrkkykaasua vapautuu ympäri Eurooppaa. Hyökkäykset antavat tietä Venäjän asevoimien hyökkäykselle Eurooppaan. Erikoisjoukko lähetetään Hampuriin pelastamaan Yhdysvaltain varapresidentti panttivankitilanteesta.


title: Call of Duty: Modern Warfare 3

text: Price ottaa yhteyden Baseplateen, joka paljastuu Pricen vanhaksi kenttäkomentajaksi MacMillaniksi. MacMillan ei aluksi ole halukas auttamaan Priceä, koska tämä ja Soap ovat olleet etsintäkuulutettuja, mutta kun Price vetoaa Prypjatin tapahtumiin, Macmillan paljastaa Makarovin miehen olinpaikan.


title: Call of Duty: Modern Warfare 3

text: Somalialaiselta sotapäällikkö Waraabelta saadun tiedon avulla kapteeni Price vangitsee venäläisen pommivalmistajan, joka paljastaa Makarovin piilopaikaksi hotellin Prahassa. Pricen tiimi tunkeutuu suljettuun kaupunkiin, jossa he tapaavat Tšekin vastarintaliikkeen johtajan Kamarovin. Joukko yrittää epäonnistuneesti murhata Makarovin. Soap saa tietää Yurin ja Makarovin tuntevan toisensa. Makarov yrittää tappaa Soapin ja Yurin räjähteillä, jolloin Soap loukkaantuu vakavasti. Joukko onnistuu pakenemaan turvataloon, jossa Soap kertoo Pricelle, että Yuri ja Makarov tuntevat toisensa. Soap menehtyy saamiinsa vammoihin. Aseella uhattu Yuri kertoo Pricelle olleensa vuosia sitten Makarovin toveri, todistaen Prypjatin tapahtumat vuonna 1996 ja ydinräjähdyksen Lähi-idässä. Yuri sanoo muuttuneensa näiden tapahtumien jälkeen ja kertoo joutuneensa Makarovin haavoittamaksi yrittäessään estää Moskovan lentoaseman verilöylyn. Yuri vaakuuttaa Pricelle, että he taistelevat saman asian puolesta.


title: Call of Duty: Modern Warfare 3

text: MacMillanilta saadun tiedon avulla Yuri ja Price paikantavat presidentti Vorshevskyn tyttären, ja onnistuvat erikoisjoukkojen tuella pelastamaan myös presidentin siperialaisesta timanttikaivoksesta. Yhdysvallat ja Venäjä solmivat aselevon.


title: Call of Duty: Modern Warfare 3

text:
Kolmen kuukauden kuluttua kolmannen maailmansodan päättymisestä Price, Yuri ja Nikolai paikantavat Makarovin Arabian niemimaalle. Price ja Yuri hyökkäävät Makarovin piilopaikkaan. Makarovin joukkojen kaatuessa hän yrittää paeta helikopterilla, mutta Price estää tämän. Katolla tapahtuvassa taistelussa Yuri saa surmansa, ja Price hirttää Makarovin teräsvaijerilla. Price hyppää pois Makarovista parvitasanteelle. Hän katselee hetken, kun Makarov roikkuu hirtettynä auringonnousun sarastaessa. Hän polttaa sikarin, savua nousee ylös ja tehtävä päättyy. Makarovin kuolema pysäyttää äärinationalistien toiminnan.
"Call of Duty: Modern Warfare 3":n tiedettiin olevan kehityksessä, kun Activision haastoi oikeuteen Infinity Wardin kaksi perustajajäsentä, Jason Westin ja Vince Zampellan. Activision oli ennen vastaoikeusjuttuaan antanut Westille ja Zampellalle potkut Infinity Wardista. Syyksi vastaoikeusjutussaan Activision mainitsi, että kaksikko oli tahallaan viivyttänyt "Modern Warfare 3":n kehitystä parantaakseen neuvotteluasemaansa Activisionin kanssa. Activision myös väitti, että kaksikko olisi käynyt neuvotteluja Activisionin ”lähimmän kilpailijan” kanssa, mikä olisi vaikuttanut viivästyksiin. Tämän takia Activisionin piti suunnata lisäresursseja pelin kehitykseen. Moni Infinity Wardin työntekijä seurasi kaksikkoa kiistan seurauksena, minkä takia Activision värväsi Sledgehammer Gamesin ja Raven Softwaren avuksi kehittämään peliä.


title: Call of Duty: Modern Warfare 3

text: Activision julkaisi pelistä neljä teaser-traileria 13. toukokuuta 2011. Jokaisen trailerin nimi oli kyseessä olevan maan mukainen. Toukokuun 23. päivä 2011 Activision julkaisi pelistä trailerin, joka keskittyi pelimekaniikan esittelyyn.


title: Call of Duty: Modern Warfare 3

text: "Modern Warfare 3" on saanut yleisesti hyvän vastaanoton. Gamerankings antoi pelille kaikilla alustoilla yli 80 % pisteet lukuun ottamatta Wii-versiota, joka sai vain 69,25 % pisteet. Metacritic antoi pelin PlayStation 3 ja Xbox 360 -versioille pisteet 88/100, Windows-versiolle 78/100 ja Wii-versiolle pisteet 70/100. "The Daily Telegraph" antoi pelin Xbox 360 -versiolle viisi tähteä viidestä, osoittaen: ”Pelisarjassa on aina ollut erinomaisia elementtejä, kuten äänisuunnittelu ja hyvä pelattavuus”. ”Se ei ole peli jota hypetetään turhaan, nimittäin se ylittää odotukset”. Gaming Evolution antoi PlayStation 3 ja Xbox 360 -versioille yhdeksän pistettä kymmenestä, kertoen pelin olevan yksi ”parhaista ensimmäisen persoonan ammuntapeleistä peleistä mitä on tarjolla.” IGN antoi pelille pisteet 9/10 huomauttaen että peli tarjoaa: ”Hienon moninpelin, hauskan yksinpelin, tonneittain sisältöä, mutta myös unohtumattoman tarinan.”


title: Call of Duty: Modern Warfare 3

text: GameSpot kertoo arviossaan sarjan pelit ovat menettäneet hohtonsa. "Modern Warfare 3" kertaa enemminkin kuin innostaa, mutta lisää vielä että peli on mukaansatempaava. Eurogamer antoi pelille pisteet 8/10 kertoen ”pelin olevan juuri sitä mitä pelaajat odottavat” mutta lisäten pelin sisältävän vanhanaikaisen yksinpeli kampanjamoodin.


title: Call of Duty: Modern Warfare 3

text: Wii-version arviot eivät ole olleet yhtä suotuisia kuin muiden konsolien. IGN antoi pelille vain 4,5 pistettä kymmenestä. Arvion mukaan pelissä oli huonot grafiikat ja köyhä ystäväkoodisysteemi.


title: Call of Duty: Modern Warfare 3

text: "Modern Warfare 3" oli edeltäjiensä tapaan jättimenestys pelimarkkinoilla. Pelistä tuli tuohon aikaan nopeimmin miljardi dollaria tuottanut viihdetuote ja aikaa tähän kului vain 16 päivää. Täten peli voitti jopa "Titanic" ja "Avatar" -elokuvien ennätykset. Kuitenkin pelin seuraaja vei Modern Warfare 3:sen ennätyksen omaan nimiinsä tuottamalla miljardia dollaria 15 päivässä


title: Missy Higgins

text: Melissa "Missy" Morrison Higgins (s. 19. elokuuta 1983) on australialainen laulaja-lauluntekijä, näyttelijä ja muusikko. Hänen instrumenttejaan ovat piano, kitara, ksylofoni ja melodika. Musikaalisen perheen tyttärenä hän aloitti pianonsoiton kuusivuotiaana ja laulamisen kaksitoistavuotiaana. Laulajatar on avoimesti biseksuaalinen ja kasvissyöjä.


title: Missy Higgins

text:
Hänen tunnetuimmat albuminsa Australiassa ovat "The Sound of White" (2004) ja "On a Clear Night" (2007). Tunnetuimpiin singleihin kuuluu "Scar", "The Special Two", "Steer" ja "Where I Stood". "Where I stood" -kappaletta on esitetty muun muassa televisiosarjoissa Greyn Anatomia, One Tree Hill , NCIS Rikostutkijat ja So You Think You Can Dance.
Higgins on voittanut seitsemän ARIA Music Awards -palkintoa 19 ehdokkuudesta. Hän on voittanut myös kaksi APRA Awards -palkintoa lauluntekijänä ja MTV Australia Video Music Award -palkinnon.


title: Scandiano

text: Scandiano on kaupunki ja kunta Emilia-Romagnassa, Italiassa. Hallinnollisesti se kuuluu Reggio Emilian maakuntaan. Joulukuussa 2015 siellä oli 25 500 asukasta.


title: Scandiano

text: 1960-luvulta alkaen Scandiano on ollut yhdessä läheisen Sassuolon alueen kanssa merkittävä tiilentuotannon keskus.


title: Scandiano

text: Scandianossa ovat syntyneet muiden muassa Italian entinen pääministeri Romano Prodi; runoilija Matteo Maria Boiardo, jonka perhe hallitsi kaupunkia 1400-luvulla; biologi Lazzaro Spallanzani, joka eli 1700-luvulla, ja valokuvaaja Luigi Ghirri.


title: Salon Vilpas

text: Salon Vilpas ry on salolainen vuonna 1908 perustettu urheilun yleisseura. Sillä on toimintaa koripallossa, jalkapallossa, yleisurheilussa, suunnistuksessa, salibandyssä, hiihdossa, sulkapallossa sekä kamppailu- ja voimailulajeissa.


title: Salon Vilpas

text: Viime vuosina Vilpas on tullut erittäin tunnetuksi koripallosta. Vilppaan koripallon edustusjoukkue Vilpas Vikings pelaa Korisliigassa. Koripallomenestyksen myötä Vilppaan koripallo on eriytetty oman yhdistyksensä alle.


title: Salon Vilpas

text: Jalkapallotoiminnassa Vilpas käyttää nimestään kirjoitusasua Wilpas. Miesten edustusjoukkue pelaa kaudella 2012 Kolmosessa. Seura on pelannut parhaimmillaan sarjatasoa ylempänä vuosina 1974–76 ja vuonna 2001.


title: Census-designated place

text: Census-designated place (CDP), eli "väestönlaskennallinen asuinpaikka" on amerikkalainen tilastokäsite, joka tarkoittaa Yhdysvalloissa väestönlaskentaa suorittavan viraston omaa toimintaansa varten määrittelemää väestökeskittymää. Kyseiset paikat määritellään jokaista kymmenvuosittain suoritettavaa väestönlaskentaa varten. Tilastokäsitteinä niiden vastineita ovat kaupungit tai kylät, mutta vaikka väestönlaskennalliset asuinpaikat muistuttavat ulkonaisesti kyliä tai kaupunkeja, ne eivät muodosta kunnallislaissa määriteltyä hallintoyksikköä.


title: Census-designated place

text: Väestönlaskennalliset asuinpaikat ("CDPt") määritellään, jotta saataisiin tilastotietoa nimellä tunnistettavista, vakiintuneista väestökeskittymistä, kuten esimerkiksi pienistä maaseutuyhdyskunnista tai Yhdysvaltain ja Meksikon välisen rajan tuntumassa olevista siirtokunnista, sekä lomakohteista, eläkeläisyhdyskunnista ja sotilastukikohdista. Väestönlaskentaa varten määritellyillä paikoilla ei ole laillista asemaa, eikä niiden rajaus aina vastaa paikallisten asukkaiden käsitystä saman nimisen yhdyskunnan rajoista. Vuoden 2010 väestönlaskentaa koskevat ohjeet kuitenkin määräävät, että laskentaa varten määriteltyjen asuinpaikkojen nimien pitää olla samoja, joita paikallinen väestö niistä arkipuheessaan käyttää. Samoin niissä suositellaan, että asuinpaikkojen maantieteelliset rajat merkittäisiin karttoihin niin kuin väestö kyseisen paikan määrittelee.


title: Oulun steinerkoulu

text: Oulun steinerkoulu on Oulussa sijaitseva vuonna 1983 perustettu 12-vuotinen yleissivistävä yhtenäiskoulu. Koulun 13. luokka on tarkoitettu ylioppilaskirjoituksiin osallistuville opiskelijoille. Steinerkoulu pyrkii tukemaan lapsen kehitystä kokonaisvaltaisesti ja antamaan mahdollisimman laajan yleissivistyksen.


title: Oulun steinerkoulu

text: Oulun steinerkoulu soveltaa kansainvälistä opetussuunnitelmaa, joka on pääpiirteissään samanlainen kuin muissakin steinerkouluissa ympäri maailmaa. Lisäksi opetussuunnitelmaan tuodaan kansallisia ja paikallisia erityispiirteitä.


title: Scar (täsmennyssivu)

text: Scar voi tarkoittaa esimerkiksi:


title: Jean-François Lesueur

text: Jean-François Lesueur (Le Sueur) (15. helmikuuta 1760 – 6. lokakuuta 1837) oli ranskalainen säveltäjä. Hän toimi Pariisissa kirkkomuusikkona, hovikapellimastarina sekä sävellyksenopettajana. Hänen oppilaitaan olivat muun muassa Hector Berlioz, Ambroise Thomas ja Charles Gounod.


title: Jean-François Lesueur

text: Lesueur pyrki musiikillaan soittimellisiin massatehoihin ja ohjelmallisuuteen. Hänen ensiesiintyminen draamasäveltäjänä tapahtui vuonna 1793 pelastusoopperalla "La Caverne". Hänen muita huomattavimpia teoksiaan olivat romanttinen ooppera "Ossian ou Les Bardes" (1804) ja jouluoratorio. Ooppera "La mort d’Adam suivie de son apothéose" (”Aatamin kuolema ja sen jälkeinen korottaminen”, n. 1800) pohjautuu Mooseksen kirjaan, Ilmestyskirjaan ja John Miltonin romaaniin "Kadotettu paratiisi".


title: Missy Higginsin diskografia

text: Australialaisen laulaja-lauluntekijä ja muusikko Missy Higginsin diskografia sisältää kaksi studioalbumia, seitsemän EP-levyä, kahdeksan singleä ja yhden vain lataukseen tarkoituten livealbumin. Hän julkaisi omanimetyn EP-levyn marraskuussa 2003. Hänen debyyttialbuminsa "The Sound of White" julkaistiin 6. syyskuuta 2004; se saavutti ensimmäisen sijan australialaisella ARIA Charts -musiikkilistalla ja myi platinaa. Se sisältää singlet "Scar", "Ten Days", "The Special Two" ja "The Sound of White".


title: Missy Higginsin diskografia

text: Higginsin toinen albumi "On a Clear Night" julkaistiin 28. huhtikuuta 2007. Kuten edellinen, sekin sijoittui australialaisen albumilistan kärkeen. "On a Clear Night" sisältää kolme singleä — "Steer", "Where I Stood" ja "Peachy".


title: TUL Cup 2011

text: TUL Cup 2011 oli 72. kerran järjestetty Työväen Urheiluliiton jalkapallomestaruuskilpailu. Se pelattiin Tammelassa Eerikkilän urheiluopistolla helmikuussa 2011. Mukana oli viisi joukkuetta, joista mestaruuden voitti Jyväskylän Seudun Palloseura.


title: TUL Cup 2011

text: Turnaus piti alun perin pelata kahdessa kolmen joukkueen lohkossa jatkopeleineen, mutta Pihlavan Työväen Urheilijoiden poisjäännin myötä se muutettiin viiden joukkueen yksinkertaiseksi sarjaksi.


title: TUL Cup 2011

text:
Turnauksen ottelut pelattiin tavanomaisesta poiketen 2×30 minuutin pituisina.
Turnauksessa esiintyneet JPS:n pelaajat: Anssi Korkiakoski (mv), Veli-Matti Tranberg (mv), Aapo Autio, Jaakko Ahokas, Timo Eirola, Joonas Heino, Mikko Huhtiniemi, Esko Häyrynen, Simo Ihalainen, Eemeli Jokinen, Jarkko Jokiranta, Simo Kinnunen, Ville Kujanpää, Riku Lamberg, Santeri Paajanen, Lasse Saari, Anton Stutzle, Olli Väisänen, Kimmo Väre, Marcus Åberg.


title: TUL Cup 2010

text: TUL Cup 2010 oli 71. kerran järjestetty Työväen Urheiluliiton jalkapallomestaruuskilpailu, joka pelattiin Tammelassa Eerikkilän urheiluopistolla helmikuussa 2010. Turnaukseen osallistui kuusi joukkuetta, jotka oli jaettu kahteen kolmen joukkueen lohkoon. Kaikki ottelut pelattiin 2×30 minuutin pituisina. Mukaan olivat ilmoittautuneet myös Pihlavan Työväen Urheilijat ja PS Kemi, jotka jäivät myöhemmin pois. Sijoitusotteluiden jälkeen mestaruuden voitti FC KooTeePee, joka kukisti loppuottelussa Warkaus JK:n maalein 3–0.


title: Asystole

text: Asystole (en. "Primary Ventricular Standstill" tai "asystole") on täydellinen sydänpysähdys, jossa sydämessä ei ole ollenkaan mekaanista tai sähköistä toimintaa. Asystole ei yleensä tule itsestään, vaan sitä ennen esiintyy pitkä sykkeetön sähköinen toiminta (PEA) tai kammiovärinä.


title: Asystole

text: Lyhyen asystolen oireet ovat hetkellinen huimaus ja tajuttomuus. Lyhyt asystole aiheutuu yleensä sinuspysähdyksestä, jolloin sydämen normaali tahdistin (sinussolmuke) lakkaa toimimasta hetkellisesti. Pitkäkestoisemman asystolen oireet ovat samat kuin muissakin sydänpysähdyksen tyypeissä: nopea tajuttomuus, sykkeen puuttuminen ja lopulta elinten ja erityisesti aivojen vaurioituminen hapenpuutteen takia.


title: Asystole

text: Asystolessa tärkeä ensihoito on painelu-puhalluselvytys, jotta sydämeen saataisiin aikaan kammiovärinä, joka voitaisiin defibrilloida (kääntää sähköllä) normaaliksi rytmiksi. Painelu-puhalluselvytyksellä saadaan myös aikaan pientä verenkiertoa, jolla potilas saadaan pidettyä hengissä tarpeeksi kauan ambulanssin saapumiseen asti. Toisin kuin yleensä kuvitellaan, asystolea itseään ei voi defibrilloida, koska kaikki sydämen solut ovat jo repolarisoituneet.


title: Asystole

text: Sinuspysähdykset eivät yleensä aiheuta komplikaatioita ja potilaat, joilla niitä esiintyy parantuvat täysin tahdistimien avulla. Tapauksissa, joissa tavataan pitkäkestoista asystolea on sitä usein edeltänyt pitkäkestoinen kammiovärinä, jolloin verenkierto on ollut pysähtynyt yli 10 minuuttia, jopa puoli tuntia, jolloin potilaan aivot ovat yleensä pahasti vaurioituneet tai kokonaan kuolleet.


title: Animal Kingdom (elokuva)

text: Animal Kingdom on vuonna 2010 valmistunut australialainen draamaelokuva, jonka on kirjoittanut ja ohjannut David Michôd.


title: Induktiolämmitys

text: Induktiolämmitys on resistiivisiin ja magneettisiin tehohäviöihin perustuva tapa kuumentaa magneettisista metalleista muodostuvia kappaleita.


title: Induktiolämmitys

text: Induktiolämmityksessä käytetään kelaa (ns. työkela), jonka sisälle lämmitettävä kappale (ns. työkappale) sijoitetaan. Työkappale ei kuitenkaan ole kosketuksissa kelaan vaan lämpeneminen perustuu kappaleen sisälle vaihtomagneettikentässä indusoituviin pyörrevirtoihin.


title: Induktiolämmitys

text: Pyörrevirrat aiheuttavat lämpöhäviöitä kuumennettavan kappaleen heikosti sähköä johtavassa materiaalissa. Lisähäviöitä syntyy siitä, että värähtelevä magneettikenttä magnetoi työkappaletta edestakaisin koska sen sisältämä rauta tai muu magnetoituva aines toimii magneettipiirin osana. Kappaleen lämpeneminen perustuu ensisijaisesti sähköisiin pyörrevirtahäviöihin ja toissijaisesti työkappaleen materiaalissa tapahtuviin magneettisiin hystereesi-häviöihin.


title: Induktiolämmitys

text: Työkelassa kulkee 5–480 kilohertsin taajuinen sinimuotoinen vaihtojännite, joka saa aikaan pyörrevirrat. Käytettävä taajuus määräytyy työkappaleen materiaalin mukaan, ja myös sen mukaan, kuinka syvälle työkappaleen sisällä lämpenemisen täytyy vaikuttaa. Mitä suurempi taajuus, sitä ohuempi pintakerros työkappaleesta kuumenee.


title: Induktiolämmitys

text: Induktiolämmitys perustuu työkelan ja tankkikondensaattorin välillä värähtelevään loistehoon joka saattaa nousta useisiin kilovareihin.


title: Induktiolämmitys

text: Induktiolämmitystä käytetään muun muassa sulatuksessa, induktioliesissä, lämpökäsittelyssä ja kappaleen kuumentamisessa ennen karkaisua.


title: C. G. Hagström

text: Carl Gustaf (C. G.) Hagström (s. 5. huhtikuuta 1940 Lysekil, Ruotsi) on suomalainen valokuvaaja.


title: C. G. Hagström

text: Hagström opiskeli Christer Strömholmin valokuvauskoulussa Tukholmassa vuosina 1961–1963. Hän työskenteli freelancerina ympäri maailmaa, vuosina 1965–1967 Suomessa Anna-lehdelle. Henkilökuvien lisäksi hänen tuotannossaan on muoti- ja arkkitehtuurikuvia sekä dokumenttifilmejä, kirjankuvituksia, julisteita ja kirjankansia.


title: C. G. Hagström

text: Vuonna 1965 Hagström perusti kuuden muun lehtikuvaajan kanssa vuosikymmenen loppuun saakka toimineen Finnseven-osuuskunnan, jolla oli yhteinen studio ja kuvatoimisto. Finnsevenin muut jäsenet olivat Seppo Saves, Olavi Kaskisuo, Timo Kirves, Aulis Nyqvist ja Kristian Runeberg sekä vuoden verran Caj Bremer, jonka tilalle tuli Martti Brandt.


title: C. G. Hagström

text: Hagström on pitänyt useita näyttelyjä Suomessa ja ulkomailla, viimeisin on "Tove Jansson – Leijua, uneksia, elää", joka kiertää Eurooppaa. Keväällä 2011 hänen valokuviaan oli esillä Sinebrychoffin galleriassa näyttelyssä In Memoriam.


title: Helvetica

text: Helvetica on laajalti käytössä oleva sans serif -kirjasintyyppi. Sen alkuperäiset leikkaukset suunnittelivat Max Miedinger ja Eduard Hoffmann. Tavoitteena oli luoda neutraali ja selkeä, opasteisiin soveltuva kirjasintyyppi. Kirjasintyyppi julkaistiin 1957 nimellä "Neue Haas Grotesk", kirjasintyypin julkaisseen sveitsiläisen Haas’sche Schriftgiesserein mukaan. Haasin emoyhtiö Stempel päätti myydä kirjasintyyppiä asiakkailleen kotimaassaan Saksassa. Stempel ei kuitenkaan halunnut markkinoida kirjasintyyppiä toisen yhtiön nimellä, joten kirjasintyypille piti etsiä sopiva nimi, joka kertoisi sen hengestä ja alkuperästä. Lopulta päädyttiin nimeen "Helvetica", joka muistutti Sveitsin latinalaista nimeä, Helvetiaa.


title: Helvetica

text: Helvetica on ollut julkaisemisestaan saakka suosittu kirjasintyyppi logoissa ja opasteissa.


title: Helvetica

text: Helveticasta on tehty useita klooneja lisenssimaksujen välttämiseksi. Näitä kopioita ovat muun muassa Monotype Imaging CG Triumvirate, ParaType Pragmatica, Bitstream Swiss 721 ja URW++ Nimbus Sans. Monotype suunnitteli vuonna 1982 Arial-fontin Helveticaa korvaamaan. Arialin kaikki kirjaimet ovat saman levyiset kuin Helvetican, mutta muutamat kirjaimet eroavat ulkonäöltään selvästi esikuvastaan. Arial yleistyi sittemmin, kun Microsoft valitsi sen halvempana versiona Windows 3.1:een.


title: Kankaanpään kaupunginmuseo

text: Kankaanpään kaupunginmuseo sijaitsee entisen kansakoulun tiloissa Niinisalossa. Kulttuurihistoriallisen osaston ohella museoon kuuluvat Sinikka ja Kauko Räikkeen taidekokoelma ja Niinisalo-osasto, joka kertoo varuskunnan historiasta.


title: Kankaanpään kaupunginmuseo

text: Vuonna 1977 Kankaanpään kaupunki päätti sijoittaa museon Niinisalon läntisen kansakoulun tiloihin, jonne samana vuonna perustettiin myös valtakunnallinen tykistöaselajin erikoismuseo, Tykistömuseo. Tykistömuseo siirrettiin 1997 keskeisemmälle paikalle Hämeenlinnaan. Tykistömuseolta vapautuneisiin tiloihin perustettiin kaupunginmuseon varuskuntaosasto, jossa on esillä muun muassa vuosina 1945–1947 toiminut Niinisalon internaatti eli sisäoppilaitos sotaveteraaneille, joilta koulu oli jäänyt kesken sodan vuoksi. Oppilaiden keski-ikä oli 25 vuotta ja vanhin oppilas oli 36-vuotias.


title: Kankaanpään kaupunginmuseo

text: Samaan aikaan Tykistömuseon poismuuton kanssa professori Kauko Räike ja taiteilija Sinikka Räike luovuttivat lähes koko hallussaan olleen tuotantonsa Kankaanpään kaupungille. Taidekokoelma päätettiin sijoittaa kaupunginmuseoon.


title: Delray Beach

text: Delray Beach on kaupunki Floridan osavaltiossa Yhdysvalloissa. Kaupunki sijaitsee Palm Beachin piirikunnassa. Delray Beachissa on asukkaita 64 691 (2009). Kaupungin pormestarina toimii Nelson S. "Woodie" McDuffie.


title: Delray Beach

text: Kaupungissa järjestetään vuosittain Delray Beach International Tennis Championships -tennisturnaus.


title: Heljareyga

text: Heljareyga on Heri Joensenin, Týrin keulahahmon perustama, progressiivista folkmusiikkia esittävä färsaarelaisyhtye. Hän päätti perustaa sivuprojektin kirjoiteltuaan kahden-kolmen vuoden ajan useita kappaleita, jotka eivät sopineet Týrin konseptiin. Kirjoitettuaan kaikki kappaleet valmiiksi, hän alkoi etsiä nuoria, taitavia färsaarelaisia muusikoita projektiin mukaan.


title: Heljareyga

text: Yhtyeen nimi tulee färsaarelaisista luonnonilmiöistä, hiidenkirnun tapaisista kuopista saarten rannikoilla. ""Hel"in silmiksi" ("Heljar-eyga") kutsuttuja kuoppia on saarilla n. 15 kappaletta.


title: Heljareyga

text: Joensen mainitsee vaikutteikseen suuria nimiä, mm. Bachin, Dion ja Malmsteenin. Hänen sanoituksensa ovat henkilökohtaisempia kuin aiemmin, yhtenä tärkeänä teemana henkilökohtaiset vaikeudet.


title: Heljareyga

text: Yhtye on ilmoittanut tekevänsä vielä ainakin kaksi albumia debyyttialbuminsa lisäksi.


title: Piazza

text: Piazza on toria tai aukiota tarkoittava italian kielen sana. Tunnettuja ”piazzoja” ovat esimerkiksi:Piazza on myös seuraavien henkilöiden sukunimi:


title: Olli Kinkkonen

text: Olli Kinkkonen (1881–1918) oli suomalainen siirtolainen ja ahtaaja joka murhattiin Yhdysvalloissa Minnesotan osavaltiossa Duluthissa elokuussa 1918. Hänet kieriteltiin tervassa ja höyhenissä ja löydettiin hirtettynä. Murhan syyksi on arveltu Kinkkosen sodanvastaisuutta. Kinkkonen ei ollut Duluthin suomalaissiirtokunnan ammattiyhdistys- tai rauhanaktivisti, vaan hiljainen satamatyöntekijä. Onkin epäilty että hänen surmaajansa erehtyivät luulemaan häntä joksikin toiseksi suomalaista perua olevaksi aktivistiksi.


title: Nigel Winterburn

text: Nigel Winterburn (s. 11. joulukuuta 1963 Arley) on englantilainen entinen jalkapalloilija.


title: Nigel Winterburn

text: Winterburn oli pelipaikaltaan puolustaja. Hän pelasi yleensä vasempana laitapuolustajana.


title: Nigel Winterburn

text: Winterburn muistetaan parhaiten ajastaan Arsenalissa vuosina 1987–2000. Hän saavutti seuran riveissä useita liiga- ja cup-mestaruuksia. Winterburn oli osa Arsenalin maineikasta alakertaa 1990-luvulla. Muita jäseniä olivat David Seaman, Lee Dixon, Tony Adams, Steve Bould ja Martin Keown.


title: Nigel Winterburn

text: Winterburn edusti seuratasolla lisäksi Wimbledonia vuosina 1983–1987 ja West Ham Unitedia vuosina 2000–2003. Englannin maajoukkueessa hän pelasi kaksi ottelua vuosina 1989–1993.


title: Need You Now (kappale)

text: Need You Now on yhdysvaltalaisen Lady Antebellum -yhtyeen kappale vuonna 2010 julkaistulta yhtyeen toiselta studioalbumilta "Need You Now". Se julkaistiin albumin ensimmäisenä singlenä Euroopassa 26. huhtikuuta 2010. Kappale voitti neljä Grammy-palkintoa vuoden 2011 Grammy-gaalassa. Billboard Hot 100 -listalla kappale oli parhaimmillaan toisena. Yhdysvalloissa single on myynyt nelinkertaisesti platinaa.


title: Need You Now (kappale)

text: "Need You Now" sijoittui useilla listoilla aivan kärkisijoille. Canadian Hot 100 sekä Billboard Hot 100 -listoilla se oli parhaimmillaan toisena. Irlannissa kappale oli kolmantena, Uudessa-Seelannissa viidentenä, Alankomaissa seitsemäntenä, Norjassa kahdeksantena, Sveitsissä sijalla 11 ja Suomessa sijalla 12.


title: Jenna Ushkowitz

text: Jenna Noelle Ushkowitz (28. huhtikuuta 1986 Soul Etelä-Korea) on korealaissyntyinen yhdysvaltalainen näyttelijä ja laulaja. Hänet tunnetaan Tina Cohen-Changin roolista televisiosarjassa "Glee".


title: Jenna Ushkowitz

text: Jenna Ushkowitz syntyi Soulissa Etelä-Koreassa. Hänet adoptoitiin Yhdysvaltoihin kolmen kuukauden ikäisenä. Hän kasvoi East Meadow'ssa New Yorkin osavaltiossa. Ushkowitz valmistui Mary Mount Manhattan -collegesta vuonna 2007.


title: Jenna Ushkowitz

text: Ushkowitz on näytellyt kolmevuotiaasta asti. Hän kuului nuorena The Broadway Kids -kuoroon. Vuonna 1996 hän sai ensimmäisen Broadway-roolinsa musikaalista "Kuningas ja minä". Lukioaikoinaan hän esiintyi mm. musikaalissa "Les Misérables".


title: Jenna Ushkowitz

text: Vuonna 2006 hän oli varanäyttelijänä Broadway-musikaalissa "Spring Awakening". Samassa musikaalissa esiintyi Lea Michele, joka näytteli myöhemmin Ushkowitzin kanssa televisiosarjassa "Glee". Michele ja Ushkowiz ovat tunteneet toisensa 8-vuotiaista asti.


title: Jenna Ushkowitz

text: Vuonna 2009 alkaen hän on näytellyt Tina Cohen-Changia televiossa musikaalisarjassa "Glee". Ushkowitzilla on ollut sarjassa muutamia laulusooloja.


title: Zəngilanin piirikunta

text: Zəngilanin piirikunta (, ) on Azerbaidžaniin de jure kuuluva hallintoalue. Vuonna 1930 perustetun piirin pinta-ala on 707 neliökilometriä.


title: Zəngilanin piirikunta

text: Zəngilanin piiri sijaitsee Azerbaidžanin lounaisosan vuoristoseudulla. Maan virallisen hallinnollisen jaon mukaan se rajoittuu pohjoisessa Qubadlın ja koillisessa Cəbrayılin piireihin, etelässä Iraniin ja lännessä Armeniaan. Etelärajalla virtaa Araksjoki.


title: Zəngilanin piirikunta

text: Vuoden 1989 väestönlaskennan mukaan Zəngilanin piirissä oli 32 700 asukasta. Sen hallinnollinen keskus oli Zəngilanin kaupunki. Toinen merkittävämpi paikkakunta oli Mincivanin taajama. Armenialaiset joukot miehittivät alueen Vuoristo-Karabahin sodan aikana lokakuussa 1993.


title: Zəngilanin piirikunta

text: Nykyään Zəngilanin piiri on osa de facto itsenäistä Vuoristo-Karabahin tasavaltaa. Sen alue kuuluu tasavallan Kašatagin piiriin.


title: Tiedonhankinnan prosessimalli

text: Tiedonhankinnan prosessimalli () on yksi tiedonhankintatutkimuksen keskeisimmistä malleista, jonka on kehittänyt amerikkalainen Carol C. Kuhlthau. Malli pohjautuu 1980-luvun alkupuolella aloitettuihin empiirisiin tutkimuksiin, joiden kohteina oli lähinnä opiskelijoita. Myöhemmin on tutkittu myös muita ryhmiä. Kuhlthaun tutkimukset olivat ensimmäisiä, joissa otettiin huomioon tiedollisten ja toiminnallisten näkökohtien lisäksi myös tiedonhankkijan tuntemukset. Tiedonhankinnan prosessimallin mukaan tiedonhankintaprosessi koostuu kuudesta vaiheesta, joihin liittyy tiettyjä ajatuksia, tunteita ja toimintoja. Mallille on keskeistä käsitys siitä, että epävarmuus lisääntyy ja vähenee tiedonhankintaprosessin kuluessa.


title: Tiedonhankinnan prosessimalli

text: Tiedonhankinnan prosessimalli pohjautuu John Deweyn, George Kellyn ja Jerome Brunerin käsityksiin oppimisesta vaiheittaisena konstruktioprosessina, jonka kuluessa henkilö sovittaa uuden informaation aikaisempiin käsityksiinsä. Henkilö kokee epäilyn ja hämmennyksen tunteita kohdatessaan aikaisempiin käsityksiinsä sopimatonta informaatiota. Se voi johtaa joko uuden informaation torjumiseen tai aiempien konstruktioiden muuttumiseen eli oppimiseen. Myös tiedonhankinnan prosessimallissa tiedonhankinta käsitetään konstruktioprosessina, joka alkaa epävarmuuden tunteesta.


title: Tiedonhankinnan prosessimalli

text: Tiedonhankinnan prosessimalli kuvailee henkilön kokemuksia hänen hankkiessaan tietoa sellaista monimutkaista tehtävää varten, joka vaatii huomattavasti konstruktiota ja oppimista. Malli kuvailee tiedonhankintaprosessia sarjana ajatuksia, tunteita ja toimintoja. Alkuvaiheen epäselvät ja jäsentymättömät ajatukset selkiytyvät prosessin kuluessa. Ahdistuneisuuden ja epäilyksen tunteet vaihtuvat itsevarmuudeksi. Toiminnan tasolla henkilö etsii prosessin alkuvaiheissa aiheeseen yleisesti liittyvää informaatiota ja myöhemmissä vaiheissa nimenomaan täsmennettyyn aiheeseensa olennaista informaatiota. Henkilökohtaisen näkökulman muotoilu aiheeseen on ratkaiseva vaihe tiedonhankintaprosessissa. Siinä vaiheessa tunteet muuttuvat epävarmoista itsevarmoiksi, ajatukset muuttuvat jäsentymättömistä selkeämmiksi ja kiinnostus lisääntyy. Malli jakaa tiedonhankinnan kuuteen vaiheeseen, jotka ovat aloitus, aiheen valinta, tunnustelu, muotoilu, informaation keruu ja tulosten esittäminen.


title: Tiedonhankinnan prosessimalli

text: Aloitusvaiheessa henkilö tunnistaa tarvitsevansa tietoa tai ymmärrystä tehtävän suorittamiseksi. Tässä vaiheessa tehtävää koskevat ajatukset ovat jäsentymättömiä. Henkilö pohtii ongelmaa, yrittää ymmärtää tehtävää ja suhteuttaa sen aikaisempiin kokemuksiin. Hän tuntee epävarmuutta ja ahdistuneisuutta ajatellessaan edessä olevaa tehtävää. Hän saattaa keskustella muiden kanssa mahdollisista aiheista ja lähestymistavoista.


title: Tiedonhankinnan prosessimalli

text: Toisessa, aiheenvalinnan vaiheessa henkilö tunnistaa ja valitsee yleisaiheen tutkittavaksi ja lähestymistavan sen käsittelyyn. Usein tuntemukset muuttuvat epävarmuudesta optimistisemmiksi, kun valinta on tehty. Henkilö punnitsee mahdollisia aiheita tehtävän vaatimuksien, käytettävissä olevan ajan, henkilökohtaisen kiinnostuksen ja saatavissa olevan informaation suhteen. Hän saattaa keskustella toisten kanssa tai hakea alustavasti tietoa ja silmäillä sitten tuloksia saadakseen yleiskäsityksen vaihtoehtoisista aiheista. Jollei hän jostain syystä pysty tekemään valintaa, ahdistuneisuuden tunteet luultavasti lisääntyvät, kunnes valinta on tehty.


title: Tiedonhankinnan prosessimalli

text: Kolmannessa, tunnustelun vaiheessa hämmennyksen, epävarmuuden ja epäilyksen tunteet yleensä lisääntyvät. Tässä vaiheessa henkilö pyrkii ymmärtämään aihetta paremmin voidakseen muodostaa siihen oman näkökulman. Hän etsii informaatiota aiheesta ja suhteuttaa uuden informaation aikaisempiin tietoihinsa. Tässä vaiheessa löydetty informaatio ei useinkaan sovi yhteen aikaisempien käsityksien kanssa ja tuntuu epäjohdonmukaiselta. Tilanne voi tuntua pelottavalta, ja henkilö saattaa jopa lopettaa tiedonhankinnan. Tunnustelun vaihe on prosessin vaikein vaihe, sillä löydetty informaatio voi lisätä epävarmuutta.


title: Tiedonhankinnan prosessimalli

text: Neljäs, tehtävän tai teeman muotoilun vaihe, on käänteentekevä prosessissa. Epävarmuuden tuntemukset vähenevät ja itsevarmuus lisääntyy. Henkilö pyrkii tunnistamaan ja valitsemaan ideoita informaatiosta voidakseen muodostaa henkilökohtaisen näkökulman tehtävään.


title: Tiedonhankinnan prosessimalli

text: Viidennessä vaiheessa kerätään täsmennettyyn aiheeseen liittyvää informaatiota. Ajatukset liikkuvat täsmennetyn aiheen määrittämisessä ja tukemisessa. Henkilö pyrkii valitsemaan nimenomaan täsmennettyyn aiheeseen olennaista informaatiota, sillä tehtävän muotoilun jälkeen yleistieto aiheesta ei ole enää relevanttia. Nyt hän pystyy täsmentämään olennaisen tiedon tarpeensa käyttäessään tiedonhakujärjestelmää tai pyytäessään apua tietopalvelun henkilökunnalta, jolloin hän voi hakea kattavasti tietoa saatavilla olevista resursseista. Epävarmuuden tunne vähenee, itsevarmuus lisääntyy yhä, ja kiinnostus tehtävää kohtaan syvenee.


title: Tiedonhankinnan prosessimalli

text: Kuudennessa eli viimeisessä vaiheessa tulokset voidaan esittää kirjallisesti tai suullisesti. Henkilö kokee yleensä helpotusta. Hän on tyytyväinen, jos tiedonhankinta on sujunut hyvin, ja pettynyt, jollei ole. Hän pyrkii saattamaan tiedonhankinnan loppuun ja valmistautuu esittämään tai muuten käyttämään saamiaan tuloksia. Hän saattaa vielä varmistaa, onko jokin informaatio jäänyt huomaamatta.


title: Tiedonhankinnan prosessimalli

text: Tiedonhankinta ei aina etene tasaisesti epävarmuudesta ymmärrykseen, vaan eri vaiheet saattavat toistua. Kun jostain asiasta saadaan selkeämpi käsitys, se voi herättää lisäkysymyksiä, jolloin tiedonhankintaprosessi alkaa uudelleen aloitusvaiheesta. Tunnustelun vaiheen läpikäyminen auttaa tehtävän tai teeman muotoilussa. Usein tiedonhankkijat kuitenkin yrittävät siirtyä aiheenvalinnan vaiheesta suoraan informaation keruun vaiheeseen. Tällöin heille ei ole muodostunut tehtävään henkilökohtaista näkökulmaa, joka antaisi suunnan tiedonhankinnalle.


title: Tiedonhankinnan prosessimalli

text: Kokemus vaikuttaa henkilön tekemiin päätöksiin ja valintoihin koko tiedonhankintaprosessin ajan. Hän kokee prosessin vaiheet eri tavalla riippuen siitä, kuinka paljon hän tietää ongelmasta ja kuinka paljon konstruktiota tiedonhankinnan aikana joudutaan tekemään. Rutiininomaisemmissa tehtävissä, joissa tarkoituksena on vastata yksinkertaiseen kysymykseen, ihmiset eivät yleensä koe vaiheita tiedonhankinnassaan. Monimutkaisemmissa tehtävissä, joissa tavoitteeseen pääsy vaatii huomattavaa määrää konstruktiota ja oppimista, ihmiset yleensä kokevat tiedonhankinnan prosessimallin kuvaileman prosessin.


title: Tiedonhankinnan prosessimalli

text: Tiedonhankinnan prosessimallin lähtökohtana on ”epävarmuuden periaate”. Mallin mukaan tiedonhankinta on konstruktioprosessi, joka lähtee liikkeelle henkilön kokemasta epävarmuuden tilasta. Epävarmuus on tiedollinen tila, joka yleensä aiheuttaa ahdistuneisuuden ja epävarmuuden tuntemuksia. Tiedonhankintaprosessin alkuvaiheissa voidaan tuntea epävarmuutta ja ahdistusta, joka yhdistyy jäsentymättömiin ajatuksiin aiheesta tai kysymyksestä. Kun tiedolliset tilat muuttuvat selvemmiksi ajatuksiksi, myös tuntemukset muuttuvat itsevarmemmiksi. Ymmärryksen puutteen aiheuttama epävarmuus saa tiedonhankintaprosessin liikkeelle.


title: Tiedonhankinnan prosessimalli

text: Tiedonhankintaa voi kuvata matkana, joka alkaa epävarmuudesta ja päättyy joko ymmärryksen kasvuun tai pahimmassa tapauksessa epätietoisuuden lisääntymiseen. Epävarmuus sekä lisääntyy että vähenee tiedonhankintaprosessin kuluessa. Ennen muotoilun vaihetta epävarmuus yleensä lisääntyy henkilön saadessa uutta, epäjohdonmukaista informaatiota, joka vaatii konstruktiota ja tulkintaa. Epävarmuus on luonnollinen osa tiedonhankintaprosessia. Jollei henkilö osaa odottaa epävarmuutta ja varsinkin sen lisääntymistä, ahdistuneisuuden tuntemukset saattavat lisääntyä. Epävarmuuden lisääntyminen osoittaa kohdan, jossa informaation välittäjät ja järjestelmien suunnittelijat voivat tulla väliin ja tarjota apua.


title: Tiedonhankinnan prosessimalli

text: Ennen Kuhlthaun tutkimuksia harva ymmärsi, että tiedonhankkijan tunteilla voisi olla merkitystä tiedonhankintatutkimuksessa ja tiedonhankkijan käyttäytymisen ymmärtämisessä. Aikaisemmissa tutkimuksissa tiedonhankintaa pidettiin järjestelmällisenä ja rationaalisena toimintana. Tutkijoille oli uutta, että tiedon saaminen voi itse asiassa lisätä epävarmuutta. Tiedonhankinnan prosessimallissa epävarmuutta pidetään luonnollisena ja välttämättömänä osana prosessia. Jos epävarmuus ymmärretään merkkinä innovaation ja luovuuden alkamisesta, kirjasto- ja informaatiopalvelun päämääränä ei enää pidetä vain epävarmuuden vähentämistä, vaan käyttäjän konstruktioprosessin tukemista. Lisääntynyt epävarmuus tiedonhankintaprosessissa näyttää kohdan, jossa opettajat, informaatikot ja muut informaation välittäjät voivat tulla apuun. Juuri tässä kohdassa tiedonhankkijat hyötyvät avusta ja neuvoista, kun taas prosessin jossain toisessa kohdassa apu olisi tarpeetonta ja se voitaisiin kokea häiritsevänä.


title: Tiedonhankinnan prosessimalli

text: Tiedonhankinnan prosessimalli kehitettiin 1980-luvulla, ja sitä jalostettiin edelleen 1990-luvulla. Sen jälkeen mallia on hyödynnetty monissa empiirisissä tutkimuksissa. Mallia on sovellettu oppimisympäristöjen ja työpaikkojen tiedonhankinnan tutkimuksissa. Vaikka tutkimuksissa on tullut esiin eroavaisuuksia tiedonhankkijoiden käyttäytymisessä, mallin on todettu pätevän edelleen myös uusissa teknologisissa ympäristöissä.


title: Tiedonhankinnan prosessimalli

text: Itse asiassa jotkut mallin esittämistä tiedonhankinnan ongelmista saattavat jopa pahentua, kun tietoa haetaan Internetistä. Tutkimuksissa on todettu, että helposti saatavissa oleva tieto on muuttanut opiskelijoiden käsityksiä tiedonhankinnan prosessista. He odottavat löytävänsä tiedon nopeasti ja vaivattomasti ja valitsevat työnsä aiheen sen perusteella, mistä arvioivat saavansa tietoa helposti. Ongelmia ja esteitä kohdatessaan he hämmentyvät ja turhautuvat. He keskittyvät usein pelkästään lopputuotteeseen ja saattavat välttää oppimiselle tärkeät tunnustelun ja muotoilun vaiheet, joissa heidän oma ymmärryksensä aiheesta syventyisi. Jos heille kerrotaan tiedonhankinnan prosessista ja siitä, että tehtävän tai teeman muotoilu on tarpeen, he käyvät läpi myös muotoilua edeltävät vaiheet ja heidän ahdistuneisuutensa vähenee.


title: Tiedonhankinnan prosessimalli

text: Ryhmien tiedonhankintaa tarkastelevissa tutkimuksissa on todettu, että mallissa ei kiinnitetä tarpeeksi huomiota tiedonhankintatilanteen kontekstin tai tilanteen vaikutukseen ja että yhteistoiminnallinen tiedonhankinta ei täysin noudata tiedonhankinnan prosessimallia. Näissä tutkimuksissa saadut tulokset eivät tukeneet tiedonhankinnan prosessinmallin oletuksia, sillä ryhmän jäsenten tuntemukset eivät aina muuttuneet myönteisemmiksi prosessin edetessä. On ehdotettu tiedonhankinnan prosessimallin laajentamista siten, että otettaisiin huomioon myös sosiaalisten ja kontekstitekijöiden vaikutus henkilön informaatiokäyttäytymiseen.


title: Qubadlın piirikunta

text: Qubadlın piirikunta (, ) on Azerbaidžaniin de jure kuuluva hallintoalue. Vuonna 1963 perustetun piirin pinta-ala on 802 neliökilometriä.


title: Qubadlın piirikunta

text: Qubadlın piiri sijaitsee Azerbaidžanin lounaisosan vuoristoseudulla. Maan virallisen hallinnollisen jaon mukaan se rajoittuu pohjoisessa Laçınin, koillisessa Xocavəndin, idässä Cəbrayılin ja etelässä Zəngilanin piireihin sekä lännessä Armeniaan.


title: Qubadlın piirikunta

text: Vuoden 1989 väestönlaskennan mukaan Qubadlın piirissä oli 28 100 asukasta. Sen hallinnollinen keskus oli Qubadlın kaupunki. Armenialaiset joukot miehittivät alueen Vuoristo-Karabahin sodan aikana elokuussa 1993.


title: Qubadlın piirikunta

text: Nykyään Qubadlın piiri on osa de facto itsenäistä Vuoristo-Karabahin tasavaltaa. Sen alue kuuluu tasavallan Kašatagin piiriin.


title: Keksintösäätiö

text: Keksintösäätiö () edistää suomalaista keksintötoimintaa. Keksintösäätiö aloitti toimintansa vuonna 1971. Keksintösäätiön edeltäjä oli Suomen Kulttuurirahaston Keksintötoimisto, jonka työ käynnistyi vuonna 1957 Maili Aution aikanaan Kulttuurirahastolle tekemän lahjoituksen turvin.


title: Keksintösäätiö

text: Säätiö on tukenut suomalaisten yksityishenkilöiden ja alkavien yritysten keksintöjen kehittämistä liiketoiminnaksi. Vuoden 2014 alusta Keksintösäätiön keksijöiden tukemiseksi kehittämä Tuoteväylä-palvelu siirtyi Uudenmaan ELY-keskuksen vastuulle. Jatkossa Keksintösäätiö keskittyy keksintöjen ja keksijöiden arvostuksen nostamiseen ja uusien kasvuyritysaihioiden synnyttämiseen.


title: Keksintösäätiö

text: Keksintösäätiön hallitukseen kuuluu alan vaikuttajia. Sen valtuuskunnan puheenjohtajana toimi vuonna 2014 Risto Nieminen. Keksintösäätiö sai aikaisemmin pääosan käyttövaroistaan työ- ja elinkeinoministeriön hallinnonalaan kuuluvana valtionapuna. Vuodesta 2014 alkaen työ- ja elinkeinoministeriö ei ole tukenut Keksintösäätiön toimintaa. Nykyinen toiminta rahoitetaan niin sanotuilla palautuksilla, jotka saadaan menestyneiden, rahoitusta saaneiden keksintöjen tuloista maksettavista royalteista.


title: Keksintösäätiö

text: Säätiön kokonaan omistama tytäryhtiö, Keksintökeskus Oy toteuttaa käytännön toimia keksijöiden hyväksi. Toiminta sisältää keksijöiden vertaistukea, ja keksintöalan koulutusta.


title: Sokkohait

text: Sokkohait (Brachaeluridae) on partahaikaloihin kuuluva Australian rannikon trooppisissa vesissä tavattava kalaheimo.


title: Sokkohait

text: Sokkohaiden heimoon kuuluu kaksi lajia ja kaksi sukua. Lajit ovat sokkohai ("Brachaelurus waddi") ja sinisokkohai ("Heteroscyllium cocloughi"). Sinisokkohain katsotaan joskus kuuluvaksi sokkohain kanssa samaan sukuun.


title: Sokkohait

text: Sokkohait ovat melko pieniä kaloja ja kasvavat yleensä 55–100 cm pitkiksi. Suurin tavattu sokkohai oli 122 cm pitkä. Kalat eivät ole sokeita vaan niiden nimi on tullut niiden tavasta sulkea silmänsä, kun ne nostetaan ylös vedestä. Silmien takana sijaitsee kaksi suurta hengitysaukkoa. Sokkohailajeilla on kaksi selkäevää, jotka sijaitsevat lähekkäin ja lähellä lyhyttä pyrstöä. Sokkohaiden kuonossa on kaksi pitkää viiksisäiettä. Kalojen hampaat ovat melko pienet ja sokkohailajien ravinto koostuu pienistä kaloista, merivuokoista, äyriäisistä ja seepioista. Sokkohait ovat ovovivipaarisia eli synnyttävät eläviä poikasia, joita on kuudesta kahdeksaan.


title: Sokkohait

text: Sokkohaita ja sinisokkohaita tavataan trooppisilta vesiltä Australian rannikkoseuduilta, yleisin laji on Itä- ja Kaakkois-Australiassa. Sokkohaiden lajit elävät lähellä kivikkoista pohjaa tai koralliriuttoja. Lajeja on tavattu aina 137 metrin syvyyteen.


title: Fiat lux

text: "Fiat lux" on latinankielinen raamatunlause, joka esiintyy luomiskertomuksen alkupuolella. Vuoden 1992 Kirkkoraamatussa se on käännetty suomeksi "Tulkoon valo!" ja vanhemmissa raamatunsuomennoksissa "Tulkoon valkeus".


title: Fiat lux

text: Lause on käytössä muun muassa Oulun yliopiston ylioppilaskunnan tunnuksen nimenä ja Kalifornian yliopiston mottona.


title: Fiat lux

text: Fiat Lux on myös saksalainen uskonnollinen kultti.


title: Regillio Nooitmeer

text: Regillio ”Regi” Nooitmeer (s. 16. heinäkuuta 1983 Rotterdam, Alankomaat) on hollantilais-haitilainen jalkapallopuolustaja.


title: Regillio Nooitmeer

text: Nooitmeer pelasi juniorivuosinaan vuodesta 1994 Sparta Rotterdamissa vuoteen 2001. Hän siirtyi FC Dordrechtiin, josta hän siirtyi vuonna 2004 sveitsiläiseen FC Luzerniin. Vuonna 2005 hän pelasi saksalaisessa VfR Aalenissa. Vuonna 2006 Nooitmeer pelasi Neptunuksessa, josta hän siirtyi Irlannin pääsarjaan Galway United, jossa hän pelasi 42 liigaottelua. Seura purki Nooitmeerin sopimuksen ja hän palasi Neptunukseen.


title: Regillio Nooitmeer

text: Vuonna 2010 Nooitmeer siirtyi Veikkausliigassa pelaavaan Valkeakosken Hakaa jossa hän oli kaudella 2010 Veikkausliigan parhaimpia puolustajia. Hän pelasi 23 ottelua ja teki niissä kolme maalia. Maaliskuussa 2011 Nooitmeer teki Hakan kanssa kauden 2011 kattavan sopimuksen.


title: Regillio Nooitmeer

text: Nooitmeer edusti vuonna 2003 Alankomaiden alle 21-vuotiaiden maajoukkuetta kolmessa ottelussa. Maaliskuussa 2008 hän debytoi Haitin A-maajoukkueessa Ecuadoria vastaan.


title: Hollywood Tonight

text: Hollywood Tonight on toinen single yhdysvaltalaisen popartisti Michael Jacksonin postuumialbumilta Michael. Jackson kirjoitti kappaleen tehdessään Invincible-albumia vuonna 2001 ja alkoi työstää kappaletta uudestaan vuonna 2007 tuottaja Theron "Neff-U" Feemsterin kanssa. Tuottaja Teddy Riley viimeisteli kappaleen ja kirjoitti siihen puheosuudet vuonna 2010. Puheosuudet esitti Jacksonin veljenpoika Taryll Jackson.


title: Behind the Mask

text: Behind the Mask on kolmas singlelohkaisu yhdysvaltalaisen popartisti Michael Jacksonin postuumialbumilta Michael.


title: Arttu Ilomäki

text: Arttu Ilomäki (s. 12. kesäkuuta 1991 Tampere) on suomalainen jääkiekkoilija, joka pelaa SM-liigajoukkue Rauman Lukossa. Hän toimii joukkueen varakapteenina. ilomäki on pelipaikaltaan keskushyökkääjä, mutta hän osaa pelata myös laidassa. Ilomäki laukoo oikealta.


title: Arttu Ilomäki

text: Ilomäki on Tampereen Ilveksen kasvatti. Hän jakoi kaudella 2006–2007 joukkueen C-nuorten karsintasarjan sisäisen syöttöpörssin voiton Joonas Liimataisen kanssa. Kesken B-juniorikauden 2007–2008 Ilveksessä vähälle peliajalle jäänyt Ilomäki siirtyi Tapparaan. Toisella B-juniorikaudellaan 2008–2009 hän oli runkosarjassa tehoilla 10+19=29 joukkueen paras pistemies ja syöttäjä. Kaudella 2010–2011 Ilomäki oli Tapparan A-nuorten paras pistemies, maalintekijä ja syöttäjä tehoilla 20+24=44. Hän pelasi kauden aikana myös kaksi ensimmäistä SM-liigaotteluaan. Ilomäki 5. maaliskuuta 2011 kotona JYPiä vastaan ja sai ottelussa jääaikaa 7.42 minuuttia.


title: Arttu Ilomäki

text: Kaudella 2011–2012 Ilomäki voitti taas Tapparan A-nuorten sisäisen piste-, maali- ja syöttöpörssin. Hän sijoittui koko A-nuorten SM-liigan pistepörssissä neljänneksi ja valittiin kauden päätteeksi tähdistökentälliseen. Hän pelasi myös Tapparan edustusmiehistössä yhden ottelun European Trophy -turnauksessa. Ilomäki pelasi syyskaudella vain yhden SM-liigaottelun, mutta kevätkaudella hän nousi näyttävästi Tapparan liigajoukkueeseen, kun Ilomäki korvasi sairastelleen Aleksandr Barkovin. Hän teki liigauransa avausmaalin 18. helmikuuta 2012 vieraissa Kalevan Palloa vastaan ja sai lisäksi kaksi syöttöpistettä. Hänet palkittiin "Ilta-Sanomien" yhden tähden tähtipelaajana. Ilomäki pelasi kauden aikana yhteensä 14 SM-liigaottelua tehopistein 4+7=11. Hän pelasi miesten pelejä myös neljän ottelun verran lainalla Mestis-joukkue Lempäälän Kisassa.


title: Arttu Ilomäki

text: Ilomäki jätti Tapparan keväällä 2012 ja teki kaksivuotisen sopimuksen Rauman Lukon kanssa. Yhtenä tekijänä hänen seuravalintansa kanssa oli myös Tapparasta Lukon päävalmentajaksi siirtynyt Risto Dufva. Tällä kertaa Ilomäki ei kuitenkaan vastannut Dufvan alaisuudessakaan häneen kohdistuneisiin, eikä onnistunut vakiinnuttamaan paikkaansa SM-liigatasolla. Ilomäen varsinainen tulokaskausi liigassa toi 46 runkosarja- ja kolmessa playoff-ottelussa tehot 2+6=8.


title: Arttu Ilomäki

text: Ilomäki ei jatkanut Lukossa enää toista sopimuskauttaan 2013–2014, vaan hän palasi vuoden mittaisella sopimuksella Tapparaan. Ilomäki pelasi Tapparasa kauden aikana 18 runkosarja- ja seitsemän ET-ottelua. Suurin osa hänen kaudestaan kului kuitenkin lainalla LeKissä, jonka paras syöttäjä ja toiseksi paras pistemies Lassi Mattilan jälkeen Ilomäki oli tehtyään 25 runkosarjaottelussa tehot 12+24=36. Hänen teholukemansa +9 oli joukkueen yli kolmasosan kaudesta pelanneista pelaajista paras. Marraskuussa 2013 Tappara vuokrasi Ilomäen toistaiseksi voimassa olleella sopimuksella Kalevan Palloon. Hän vietti joukkueessa kahdeksan ottelua, jonka jälkeen Ilomäki palasi Tapparaan. Helmikuussa 2013 joukkueen kerrottiin tehneen hänen kanssaan 1+1-vuotinen jatkosopimus, mutta Tappara lainasi Ilomäen kuitenkin kevääseen 2015 asti kattavalla sopimuksella KalPaan. KalPa vuorostaan vuokrasi Jukka Voutilaisen loppukaudeksi Tapparaan. Ilomäki pelasi SM-liigan viimeiseksi jääneessä KalPassa loppukauden vaihtelevin ottein varsin isossa roolissa. Yhteensä hän teki SM-liigassa kauden aikana 39 runkosarjaottelussa tehot 5+8=13.


title: Arttu Ilomäki

text: Toukokuussa 2015 Tappara käytti Ilomäen sopimuksessa olleen option ja hän palasi joukkueeseen kaudeksi 2015–2016. Ilomäki teki liigauransa ensimmäisen kypärätempun 7. tammikuuta 2016 Espoo Bluesia vastaan. Hänen ensimmäinen osumansa jäi Tapparan 4-1-voittoon päättyneen ottelun ratkaisumaaliksi. Hannu Oksanen ja Jari Lindgren valitsivat Ilomäen ottelun Alumnien tähtien ykköstähdeksi. Hän teki runkosarjassa kaikkiaan tehot 15+18=33, mutta Ilomäki ei kuitenkaan onnistunut maalinteossa 26 viimeisessä ottelussaan. Hän voitti kauden päätteeksi Suomenmestaruuden. Mestarien liigassa Ilomäki voitti Tapparan sisäisen tehotilaston lukemalla +5. Toukokuussa 2016 hän teki kaksivuotisen jatkosopimuksen joukkueen kanssa.


title: Arttu Ilomäki

text: Kausi 2016–2017 Ilomäellä alkoi vaisusti. Hän teki Tapparassa 23 runkosarjaottelussa tehot 2+5=7. Ilomäki lopulta pettyi rooliinsa ja palasi joulukuussa 2016 loppukauden sopimuksella Kalevan Pallon riveihin. Hän teki liigauransa ensimmäisen playoff-maalin varsin hyvään paikkaan seitsemännessä puolivälieräottelussa 15. huhtikuuta 2017 JYPiä vastaan. Ilomäen osuma jäi KalPan 5-1-voittoon päättyneen ottelun ratkaisumaaliksi ja joukkue eteni tämän myötä finaaleihin. Jari Pulliainen valitsi hänet ottelun Alumnien tähtien kolmostähdeksi. Ilomäki voitti kauden päätteeksi SM-hopeaa.


title: Arttu Ilomäki

text: Ilomäki palasi kaudeksi 2017–2018 1+1-vuotisella sopimuksella Rauman Lukkoon. Joukkuetta siirtyi myös valmentamaan hänelle KalPasta tuttu Pekka Virta. Ilomäki teki SM-liigan yhden kauden piste-ennätyksensä tehoilla 13+24=37, joilla hän oli Lukon paras pistemies ja syöttäjä. Ilomäki jakoi myös joukkueen sisäisen tehotilaston voiton Rony Ahosen kanssa lukemalla +12. Huhtikuussa 2018 Lukko käytti hänen sopimuksessaan olleen option ja teki Ilomäen kanssa vuoden mittaisen jatkosopimuksen. Kaudeksi 2018–2019 hänet nimettiin joukkueen varakapteeniksi.


title: Kalle Maalahti

text: Kalle Maalahti (s. 30. huhtikuuta 1991 Lappeenranta) on suomalainen jääkiekkopuolustaja, joka edustaa SM-liigajoukkue Saimaan Palloa.


title: Kalle Maalahti

text: Maalahti on Saimaan Pallon oma kasvatti. Kaudella 2009–2010 hän oli joukkueen A-nuorten tehokkain puolustaja tehoilla 4+11=15. Maalahti oli myös 99 minuutillaan A-nuorten SM-liigan jäähypörssin neljäs. Kaudella 2010–2011 hän nousi SaiPan A-nuorten kapteeniksi ja oli joukkueen tehokkain puolustaja ja kolmanneksi paras pistemies tehoilla 6+14=20. Maalahti pelasi kauden aikana myös ensimmäisen SM-liigaottelunsa. Hän teki liigadebyyttinsä 10. maaliskuuta 2011 SaiPan kauden viimeisessä ottelussa vieraissa Kalevan Palloa vastaan. Hän pelasi joukkueen nelosketjussa hyökkääjänä, mutta sai ottelussa jääaikaa vain 13 sekuntia.


title: Kalle Maalahti

text: Kauden 2011–2012 Maalahti pelasi kokonaan SaiPan A-nuorissa ja sijoittui 85 minuutillaan A-nuorten SM-liigan jäähypörssissä viidenneksi. SM-liigauransa toisessa ja SaiPan kauden 2012–2013 ensimmäisessä kotiottelussa 15. syyskuuta 2012 Pelicansia vastaan hänet merkittiin joukkueen kakkospuolustajapariin Simon Backmanin viereen ja Maalahti sai ottelussa jääaikaa 16 minuuttia ja 53 sekuntia. Hän teki siinä liigauransa avausmaalin ja palkittiin ottelun "Ilta-Sanomien" kahden tähden tähtipelaajana. Kaikkiaan Maalahti pelasi kauden aikana seitsemän SM-liigaottelua tehden kaksi maalia. Kauden kahden ensimmäisen SM-liigaottelunsa jälkeen syyskuussa 2012 hänet lainattiin loppukauden kattaneella lainasopimuksella Mestis-joukkue Mikkelin Jukureihin. Siirtotakarajalla, tammikuun 2013 lopulla Maalahden lainaseura vaihtui loppukaudeksi TuToon, jossa hän voitti kauden päätteeksi Mestis-pronssia. Maaliskuussa 2013 SaiPan käytti Maalahden sopimuksessa olleen option ja teki vuoden mittaisen jatkosopimuksen hänen kanssaan.


title: Kalle Maalahti

text: Kaudella 2013–2014 Maalahti pelasi SaiPassa 28 runkosarja- ja neljä playoff-ottelua tehopistein 1+4=5. Loka-marraskuussa 2013 hän pelasi myös kuusi ottelua lainalla Mestis-joukkue KooKoossa. Huhtikuussa 2014 Maalahti teki 2+1-vuotisen jatkosopimuksen SaiPan kanssa. Kaudella 2015–2016 hän teki läpimurtonsa ja SM-liigan yhden kauden piste-ennätyksensä tehoilla 1+15=16, vaikka Maalahdelle kertyi vain 38 runkosarjaottelua 2. joulukuuta 2015 TPS:n Dave Spinan hänen päähänsä kohdistuneesta taklauksesta tulleen aivotärähdyksen vuoksi. Spina sai tilanteesta 5+20-minuutin pelirangaistuksen, mutta hän selvisi kuitenkin ilman jatkotoimenpiteitä. Huhtikuussa 2016 Maalahti teki kaksivuotisen jatkosopimuksen SaiPan kanssa.


title: Kalle Maalahti

text: Maalahden kausi 2016–2017 jäi loukkaantumisten vuoksi vain 30 runkosarjaottelun mittaiseksi. Hänen kautensa todettiin päättyneeksi helmikuussa 2017. Saman vuoden joulukuussa Maalahti teki SaiPan kanssa vuoden mittaisen jatkosopimuksen.


title: Kalle Maalahti

text: Maalahti on pelannut viisi poikien maaottelua.


title: Juan Agudelo

text: Juan Sebastián Agudelo (s. 23. marraskuuta 1992 Manizales, Kolumbia) on Kolumbiassa syntynyt yhdysvaltalainen jalkapalloilija, joka on nykyään vapaa pelaaja. Hänen pelipaikkansa on hyökkääjä.


title: Juan Agudelo

text: Agudelo on pelannut maajoukkueurallaan Yhdysvaltojen alle 17- ja alle 20-vuotiaiden maajoukkueissa sekä aikuisten maajoukkueessa.


title: Juan Agudelo

text: Agudelo syntyi Manizalesissa Kolumbiassa ja muutti New Yorkiin 8-vuotiaana.


title: Juan Agudelo

text: Agudelo aloitti uransa New York Red Bullsin akatemiassa, ja nousi nopeasti yhdeksi taitavimmista siellä. Vuonna 2009 hänelle tarjottiin siirtoa New York Red Bullssin junioriseuraan, mutta hän meni koeajalle Kolumbialaiseen Millonariosiin vuonna 2010. Vaikka oli kerrottu, että Agudelo olisi siirtynyt Millonariosiin, hän palasi yhdysvaltoihin liittyäkseen Red Bullseihin pre-seasonin aikana. Millonariosissa hän pelasi junioriseurassa, sisältäen ottelun Santa Fe CDtä vastaan, joka oli tribuutti brasilialaiselle Pelélle.


title: Juan Agudelo

text: 26. maaliskuuta 2010 hän liittyi New York Red Bullssin edustusjoukkueeseen. Agudelo teki debyyttinsä sekä MLS-debyyttinsä Real Salt Lakea vastaan 9. lokakuuta 2010 tullessaan kentälle 88:lla minuutilla. Hän pelasi ensimmäistä kertaa avauksessa U.S. Open Cupin ottelussa Philadelphia Unionia vastaan 27. huhtikuuta. Hän teki ensimmäisen liigamaalinsa 19. maaliskuuta 2011 pelatussa ottelussa Seattle Soundersia vastaan. Kauden aikana hän teki yhteensä kuusi maalia 27 pelatussa ottelussa. Seuraavan kauden aikana, 18. toukokuuta 2012, hän siirtyi Chivas USA:an kaupassa jossa vaihdossa New York Red Bullsiin meni Heath Pearce.


title: Juan Agudelo

text: Chivasissa Agudelo pelasi kaudella 2012 20 ottelua ja teki kolme maalia. Kaudella 2013 hän ehti pelata kuusi ottelua ja tehdä kaksi maalia ennen kuin 7. toukokuuta hän siirtyi New England Revolutionin riveihin. Hyvien esitysten johdosta häntä on kesän 2013 siirtoikkunassa huhuttu siirtyvän muun muassa Celticiin ja Stoke Cityyn.


title: Juan Agudelo

text: 9. elokuuta Agudelo solmikin esisopimuksen Stoken kanssa hänen siirtymisestä seuraan New England Revolution -sopimuksen päätyttyä tammikuussa 2014. 21. tammikuuta hän saapui Stokeen, mutta ei saanut työlupaa ja meni lainalle Hollantilaiseen FC Utrechtiin puoleksi vuodeksi. Lainalla hän teki kolme maalia 14:ssä ottelussa.


title: Juan Agudelo

text: Stoke yritti saada Agudelolle työlupaa myös 10. toukokuuta 2014, mutta sitä ei hyväksytty silloinkaan. Pari päivää myöhemmin Stoken valmentaja Mark Hughes ilmoitti, että seura ei enää yritä saada Agudelolle työlupaa.


title: Juan Agudelo

text: Agudelo on pelannut yhdysvaltojen alle 17-vuotiaiden ja alle 20-vuotiaiden maajoukkueissa sekä Yhdysvaltain jalkapallomaajoukkueessa. Hän teki debyyttinsä miesten maajoukkueessa 17. marraskuuta 2010 Etelä-Afrikan jalkapallomaajoukkuetta vastaan. Vasta 17-vuotiaana hän teki ottelun ainoan maalin volleysta. Näin ollen hänestä tuli nuorin pelaaja maajoukkueessa, joka on tehnyt maalin aikuisten ottelussa. Kaikkiaan hän on pelannut 28 miesten maaottelua ja tehnyt niissä kolme maalia.


title: Xocavəndin piirikunta

text: Xocavəndin piirikunta (, ) on Azerbaidžaniin de jure kuuluva hallintoalue. Sen pinta-ala on 1458 neliökilometriä.


title: Xocavəndin piirikunta

text: Xocavəndin piiri sijaitsee Vuoristo-Karabahissa Azerbaidžanin lounaisosassa. Maan virallisen hallinnollisen jaon mukaan se rajoittuu pohjoisessa Xocalın ja Ağdamin, idässä Ağcabədin, kaakossa Füzulin, etelässä Cəbrayılin sekä lännessä Qubadlın, Laçınin ja Şuşan piireihin.


title: Xocavəndin piirikunta

text: Piiri on perustettu marraskuussa 1991, jolloin Azerbaidžanin parlamentti lakkautti Vuoristo-Karabahin autonomisen alueen ja nimesi Martunin kaupungin Xocavəndiksi. Martunin piiristä ja siihen yhdistetystä Hadrutin piiristä muodostettiin virallisesti Xocavəndin piiri. Käytännössä alue on osa de facto itsenäistä Vuoristo-Karabahin tasavaltaa.


title: Bouna Coundoul

text: Bouna Coundoul (s. 4. maaliskuuta 1982 Dakar, Senegal) on senegalilainen jalkapalloilija, joka on tällä hetkellä ilman sopimusta. Hän on edustanut muun muassa Suomen Veikkausliigassa pelaavaa Vaasan Palloseuraa. Maajoukkuetasolla hän edustaa Senegalin jalkapallomaajoukkuetta. Hän on pelipaikaltaan maalivahti.


title: Şuşan piirikunta

text: Şuşan piirikunta (, ) on Azerbaidžaniin de jure kuuluva hallintoalue. Vuonna 1930 perustetun piirin pinta-ala on 290 neliökilometriä.


title: Şuşan piirikunta

text: Şuşan piiri sijaitsee Vuoristo-Karabahissa Azerbaidžanin lounaisosassa. Maan virallisen hallinnollisen jaon mukaan se rajoittuu pohjoisessa Xocalın, kaakossa Xocavəndin sekä lounaassa ja lännessä Laçınin piireihin.


title: Şuşan piirikunta

text: Vuoden 1989 väestönlaskennan mukaan Şuşan piirissä oli 20 400 asukasta. Sen hallinnollinen keskus oli Şuşan kaupunki.


title: Şuşan piirikunta

text: Vuoristo-Karabahin sodasta lähtien alue on ollut osa de facto itsenäistä Vuoristo-Karabahin tasavaltaa. Siihen kuuluvaan Šušin piiriin on liitetty osa Laçınin piiristä.


title: Xocalın piirikunta

text: Xocalın piirikunta (, ) on Azerbaidžaniin de jure kuuluva hallintoalue. Sen pinta-ala on 970 neliökilometriä.


title: Xocalın piirikunta

text: Xocalın piiri sijaitsee Vuoristo-Karabahissa Azerbaidžanin lounaisosassa. Maan virallisen hallinnollisen jaon mukaan se rajoittuu koillisessa Ağdamin, kaakossa Xocavəndin, lounaassa Şuşan, lännessä Laçınin ja luoteessa Kəlbəcərin piireihin.


title: Xocalın piirikunta

text: Piiri on muodostettu marraskuussa 1991 Vuoristo-Karabahin autonomiseen alueeseen kuuluneesta Askeranin piiristä ja siihen liitetyistä Martunin piirin osista. Hallinnollinen keskus oli Xocalın kaupunki.


title: Xocalın piirikunta

text: Vuoristo-Karabahin sodasta lähtien alue on kuulunut de facto itsenäiseen Vuoristo-Karabahin tasavaltaan. Se on osa tasavallan aikaisempaa laajempaa Askeranin piiriä.


title: Musiikki on energiaa

text: Musiikki on energiaa on suomalaisen dance-yhtyeen, Dacian ensimmäinen kokopitkä albumi. Se julkaistiin julkaistiin 4. maaliskuuta 2009.


title: Musiikki on energiaa

text: Albumi debytoi Suomen virallisen listan sijalla 36.


title: Jalkapallon suomenmestaruuskilpailut 1929

text: Jalkapallon SM-kilpailut järjestettiin vuonna 1929 21. kerran.


text: Kilpailuun osallistui kaikkiaan 22 seuraa. Ottelut käytiin ennalta laaditun pelijärjestyksen mukaisesti. Loppuottelussa Helsingin Palloseura voitti Helsingin IFK:n 4 – 0. Ottelu pelattiin Helsingissä 29.9: paikka oli Töölön Pallokenttä 2, erotuomarina toimi Matti Aalto ja yleisöä oli 4203.


text: Oiva Lilja, Niilo Koskinen, Kaarlo Oksanen, Max Viinioksa, Pentti Lindsten, Lauri Präktig, Bertil Silve, Aulis Koponen, Sven Kullberg, Sulo Saario, William Kanerva.


title: Husby-Sjuhundran kirkko

text: Husby-Sjuhundran kirkko () on Husby-Sjuhundran seurakunnan kirkkorakennus samannimisessä kylässä Rimbon pastoraatissa Uppsalan hiippakunnassa Ruotsissa. Se sijaitsee noin kymmenen kilometriä Norrtäljestä länteen, Rimbon ja Uppsalan suuntaan. Noin 150 metrin päässä kirkon eteläpuolella virtaa Husby-joki (Husbyån) itään. Nimi Husby viittaa paikalla aikanaan sijainneeseen kuninkaankartanoon.


title: Husby-Sjuhundran kirkko

text: Nykyinen kirkkorakennus valmistui 1100-luvun lopulla. Se on tehty rappaamattomasta harmaakivestä. Kirkko on omistettu Pyhälle Laurille. Sen rakennutti todennäköisesti Eerik Pyhän poika Knuut Eerikinpoika.


title: Husby-Sjuhundran kirkko

text: Paikalla on tiettävästi aiemmin sijainnut puukirkko. Kirkon kuori oli alun perin kapeampi. Nykyinen kuori on 1200-luvun puolivälistä. Goottilaistyyliset kattorakenteet ovat peräisin 1400-luvulta. Keskiajan lopula kirkon eteläpuolelle lisättiin asehuone.


title: Husby-Sjuhundran kirkko

text: Jo varhaisessa vaiheessa kirkon länsiosaan pystytettiin torin. Vuonna 1728 torni hajotettiin ja kirkkoa pidennettiin yhdeksällä metrillä. Kun kellotapuli kaatui myrskyssä vuonna 1806 päätettiin asehuoneen päälle rakentaa uusi kellotorni. Se valmistui vuonna 1812; sen yläosa on rakennettu puusta.


title: Husby-Sjuhundran kirkko

text: Kuorissa on 1300-luvulta peräisin olevia kalkkimaalauksia. Tamminen madonnankuva on 1200-luvulta, triumfikrusifiksi 1300-luvuan jälkipuoliskolta. Alttarikaappi on 1400-luvulta. Alttaritaulu ja saarnastuoli on peräisin 1700-luvulta.


title: Rimbo

text: Rimbo on taajama ja entinen kunta nykyisessä Norrtäljen kunnassa, Tukholman läänissä Ruotsissa. Se sijaitsee valtatie 77:n varrella noin 20 kilometrin päässä Norrtäljestä Knivstan ja Uppsalan suuntaan. Rimbossa oli vuoden 2010 lopussa 4 629 asukasta. Rimbossa on seudun suurin pesula Textilia ja jonkin verran teollisuutta.


title: Rimbo

text: Rimbon taajama oli taajaväkinen yhdyskunta vuosina 1914–1957.


title: Rimbo

text: Rimbo oli oma kuntansa vuosina 1863–1951. Vuoden 1952 kuntauudistuksessa Rimbo liitettiin tuolloin muodostettuun Sjuhundran suurkuntaan. Vuonna 1967 perustettiin uudelleen Rimbo-niminen kunta, kun Sjuhundran kuntaan liitettiin Närtuna ja Gottröra lakkautetusta Skepptunan kunnasta. Uusi Rimbon kunta liitettiin Norrtäljen kuntaan jo vuonna 1971.


title: Pieter van Laer

text: Pieter van Laer (1570 Haarlem - 1642), oli alankomaalainen taidemaalari.


title: Pieter van Laer

text: Hän tuli vuotena 1626 tunnetuksi Italiassa maalauksista jotka olivat realistisia groteskia kohtauksia kansan syvyydestä, ulko- kuten sisätiloista. Häntä kutsuttiin sen vuoksi "Il Bamboccio", ""resunukke"". Viimeiset vuodet hän vietti synnyinkaupungissa.


title: Saints Row 2

text: Saints Row 2 on Volitionin kehittämä ja THQ:n julkaisema avoimen pelimaailman toimintaseikkailupeli. Peli julkaistiin vuonna 2008 PlayStation 3:lle, Xbox 360:lle sekä Microsoft Windowsille. Peli on "Saints Row" -pelisarjan toinen osa.


title: Saints Row 2

text: Pelissä pelataan 3rd Street Saints -jengin johtajalla, jonka ulkonäön sekä sukupuolen pelaaja saa itse määrittää. Pelissä on Saintsin lisäksi kolme muuta jengiä, joita vastaan taistellaan ja tehdään tehtäviä. Pelisarjaa on helppo verrata "Grand Theft Auto" -peleihin, sillä kummassakin tehdään mitä erilaisimpia tehtäviä ja pelimaailma on hyvin avoin.


title: Saints Row 2

text: CD Projekt on lokalisoinut pelin puolan kielelle.


title: Kaunopihlaja

text: Kaunopihlaja eli teodorinpihlaja ("Sorbus meinichii", syn. "S. teodori") on Norjassa, Ruotsissa ja Suomessa kasvava kotoperäinen pihlajalaji. Suomessa kaunopihlajaa tavataan ainoastaan Ahvenanmaalla, jossa laji on äärimmäisen uhanalaisena rauhoitettu.


title: Kaunopihlaja

text: Aikaisemmin kaunopihlaja oli Suomessa viralliselta nimeltään teodorinpihlaja ("S. teodori").


title: Kaunopihlaja

text: Kaunopihlaja kasvaa 1–5 metriä korkeaksi pensaaksi tai puuksi. Runko on pihlajien tapaan sileä. Lehdet ovat isoja. Lehtilavan tyviosissa on 4–5 suippoa lehdykkäparia. Päättölehdykän tyviosa on syvään liuskainen ja kärkiosa sahalaitainen. Kukinto on 8–10 cm leveä kerranaishuiskilo, jossa on pieniä, voimakastuoksuisia kukkia. Sekä teriö että verhiö ovat viisilehtisiä. Teriö on väriltään valkoinen. Kaunopihlaja kukkii Suomessa kesäkuussa. Punainen marja on 10–12 mm leveä ja muodoltaan pallomainen. Marjassa on vain yksi täysin kehittynyt siemen, jonka toinen sivu on kovera.


title: Kaunopihlaja

text: Kaunopihlaja muistuttaa suuresti suomenpihlajaa ("S. hybrida"). Suomenpihlajan kukkivan haaran lehden lehtilavassa on kuitenkin vain 1–2 lehdykkäparia. Kaunopihlajan katsotaan syntyneen suomenpihlajan ja kotipihlajan ("S. aucuparia") risteytyksestä ("S. aucuparia" x "hybrida"). Risteymän ja kaunopihlajan erona on se, että jälkimmäinen lisääntyy apomiktisesti. Kaunopihlajan tunnistamista kuitenkin hankaloittaa kotipihlajan ja suomenpihlajan steriilit risteymät.


title: Kaunopihlaja

text: Kaunopihlaja on maailmanlaajuisesti harvinainen laji, jota tavataan ainoastaan Norjan länsi- ja etelärannikolla Bergenistä Osloon, Ruotsissa Fårön ja Gotlannin saarilla ja Uplannin saaristossa sekä Suomessa Ahvenanmaalla. Ahvenanmaalla lajia kasvaa harvinaisena useassa osassa maakuntaa. Ensimmäisen kerran kaunopihlaja löydettiin Ahvenanmaalta vasta vuonna 1972 Vårdöstä.


title: Kaunopihlaja

text: Pieninä ryhminä usein kasvava kaunopihlaja viihtyy lehdesniityillä, metsänreunoissa, lehdoissa, linnoitusten raunioilla, tienreunustoilla ja laidunmaiden laidoilla. Lähistöllä kasvaa aina kaunopihlajan kantalajeja kotipihlajaa ja suomenpihlajaa.


title: Kaolackin alue

text: Kaolackin alue on yksi Senegalin neljästätoista hallintoalueesta. Sen pääkaupunki on Kaolack, pinta-ala 5 407 neliökilometriä ja väkiluku vuonna 2010 oli 782 400 henkeä.


title: Kaolackin alue

text: Kaolackin alue on perinteisesti maapähkinöiden viljeluseutua. Aavikoituminen uhkaa ja monta kertaa sato on jäänyt saamatta kuivuuden takia. Siksi viljelijöiden on etsittävä uusia viljalykasveja.


title: Kaolackin alue

text: Kaolack on merkittävä maanteiden ja rautatien kauttakulkupiste. Kaolackin kautta kulkee Senegalista Maliin vievä rautatie, sekä pohjoisesta pääkaupungista etelään Gambiaan ja itään Malin suuntaan vievät päätiet.


title: Energia Irakissa

text: Tämä artikkeli käsittelee energiantuotantoa ja kulutusta Irakissa.


title: Energia Irakissa

text: Vuonna 2008 Irak oli määrällisesti maailman 9. merkittävin öljyn viejämaa. Irakin öljyn vienti vastasi määrällisesti Italian tai Ranskan vuosittaista öljyntuonti määrää tai oli 40 % Kiinan öljyntuonnista vuonna 2008.


title: Energia Irakissa

text: OECD:n ja maailmanpankin mukaan Irakin energiantuotanto ja vienti kasvoivat neljän vuoden (2004-2008) aikana 13 %.


title: Energia Iranissa

text: Energia Iranissa kuvaa Iranin energian tuotantoa ja kulututusta. Iranin energiapolitiikka kuvaa energian ja sähköntuotannon politiikkaa, mukaan lukien energiantuotannon toimijat ja eri näkemykset.


title: Energia Iranissa

text: Iran oli raakaöljyn ja öljytuotteiden kolmanneksi suurin viejämaa Saudi-Arabian ja Venäjän jälkeen vuonna 2008. Iranin vienti oli 124 Mt vuonna 2008 oli 31 % Saudi-Arabian viennistä 403 Mt.


title: Energia Iranissa

text: Iranin energiavienti oli IEA:n tilastojen mukaan vuonna 2008 samaa luokkaa kuin Algerian ja 140 % Libyaan, 150 % Irakiin ja 30 % Saudi-Arabiaan verrattuna. Tuotantomäärät vaihtelevat kaikissa maissa vuosittain, joten yhden vuoden vertailu on vain suuntaa antava. Ajanjakona 2004-2008 väestö kasvoi 7,5 % ja energiantuotanto yli 500 TWh (17,6 %).


title: Energia Iranissa

text: Iranin primaarienergian varat (total primary energy supply) kasvoivat 38 % vuonna 2008 vuoteen 2004 verrattuna. Tuotanto lisääntyi yli 500 TWh samalla kun vienti hidastui hidastui vuoden 2008 taantuman aikana noin 100 TWh (6,6 %).


title: Energia Iranissa

text: Sähköä tuotettiin vuonna 2008 maakaasulla 173 TWh ja öljyllä 36 TWh (sivu25). Vuosi-indikaattorilukujen mukaan sähkönkulutus oli 174 TWh vuonna 2008 (sivu 52).


title: Energia Iranissa

text: Hiilidioksidipäästöt lisääntyivät vuonna 2008 vuoteen 2004 verrattuna noin 37 %. IEA:n vuositilaston perusteella Iranin hiilidioksidipäästöt ja sähkön käyttö olivat vuonna 2008 väestömäärään suhteutettuna lähes kaksinkertaiset Irakiin verrattuna, suuremmat kuin Egyptissä ja Algeriassa, mutta alle puolet Saudi-Arabiaan verrattuna.


title: Troponiinit

text: Troponiinit ovat lihasten rakennevalkuaisia eli rakenneproteiineja. Tiettyjä proteiineja esiintyy vain sydänlihaksessa. Tavallisesti troponiineja ei esiinny veressä mitattavia määriä. Yleensä koholla oleva troponiini merkitsee sydänlihasvauriota. Sydänlihasvaurio on tavallisin sydäninfarktin syy. Troponiiniarvo saattaa olla koholla myös muista syistä esim. sydänlihastulehduksen johdosta. Troponiinitestit näyttävät myös hyvin pienet sydänlihasvauriot, joilla ei ole merkitystä sydämen pumppaustoimintaan.


title: Troponiinit

text: Troponiineja on kolmea eri tyyppiä: TnT, TnI ja TnC. TnT- ja TnI-muodot soveltuvat sydäninfarktin toteamiseen. Tavallisesti mitataan TnT-muotoa. TnT:n määrä nousee yleensä vain sydänlihaksen vauriossa. Ilman sydänmuutoksia TnT-arvo voi olla koholla esim. munuaisten vajaatoiminnassa.


title: Troponiinit

text: Sydänlihaksessa hapenpuute saa aikaan nekroottisen soluvaurion. Tällöin sydänlihassoluista vuotaa merkkiaineita. Ensisijaisia merkkiaineita ovat troponiini T tai I ja toissijaisesti kreatiinikinaasin MB-isoentsyymi (CK-MBm). TnT voi olla koholla 7–14 vuorokautta sydäninfarktin alkamisesta ja TnI 4–7 vuorokautta.


title: Tunnelisammakko

text: Tunnelisammakko ("Pyxicephalus adspersus") on eteläisessä Afrikassa elävä suuri ja aggressiivinen sammakkolaji. Sen valtava keskivartalo on väriltään vihreä ja sillä on tummempia kuvioita harjasuomuissa. Tunnelisammakko kasvaa 8-23 cm pituuteen; koiras on naarasta kookkaampi. Suuressa päässä on erittäin leveä suu. Vahvoissa takaraajoissa olevilla kovilla kyhmyillä tunnelisammakko pystyy kaivautumaan maahan. Se viettää vuodesta suurimman osan (10 kk) maahan hautautuneena koteloituneena kuivuuden estämiseksi. Tunnelisammakko saattaa olla hautautuneena maahan useita vuosia erittäin kuivilla alueilla missä sataa hyvin harvoin. Koiraat kurnuttavat ilmoittaakseen naaraille paritteluhalunsa lammikoissa. Naaras laskee munat veteen sadekaudella. Koiraat vartioivat munia ja tekevät tunneleita nuijapäille. Tunnelisammakko elää erityyppisillä savanneilla.


title: Kédougoun alue

text: Kédougoun alue on hallintoalue Senegalin kaakkoisosassa. Sen hallinnollinen keskus on Kédougoun kaupunki. Alueen pinta-ala on 16 896 neliökilometriä. Asukkaita on 151 357 henkeä (vuonna 2013, väestönlaskenta).


title: Kédougoun alue

text: Alue rajoittuu pohjoisessa ja lännessä Tambacoundan alueeeseen, idässä Maliin ja etelässä Guineaan. Alue on pinnanmuodostukseltaan ylänköä. Etelässä sijaitseva Sambangallou (581 metriä) on Senegalin korkein kohta. Surimmat joet ovat Falémé ja Gambia. Hyötykaivannaisiin kuuluvat kulta, rautamalmi, marmori ja uraani.


title: Kédougoun alue

text: Seutu kuuluu Sudanin-Guinean ilmastovyöhykkeeseen. Vuotuinen sademäärä on yli 1 300 millimetriä. Kasvillisuus on savannia ja metsää. Alueella sijaitsee Niokolo-Koban kansallispuisto.


title: Kédougoun alue

text: Tambacoundasta vuonna 2008 erotettu alue jakautuu kolmeen departementtiin, jotka ovat Kédougou, Salémata ja Saraya. Arrondissementteja on kuusi, kuntia kolme, maalaisyhteisöjä 16 ja kyliä 317.


title: Kédougoun alue

text: Kédougou on asukasmäärältään Senegalin pienin alue (1,1 % maan väestöstä). Kaupunkiväestön osuus on 25 %. Suurimmat etniset ryhmät ovat vuoden 2002 väestönlaskennan mukaan fulbet (41 %) ja mandinkat (34,2 %).


title: Kédougoun alue

text: Seudun pääelinkeino on maatalous. Tärkeimmät viljelykasvit ovat durra, maissi, riisi ja fonio. Myyntiin kasvatetaan maapähkinää ja puuvillaa. Kotieläimiä ovat naudat, lampaat, vuohet, aasit, siipikarja sekä vähäisessä määrin siat ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kaivosteollisuus tuottaa kultaa, joka on Senegalin toiseksi tärkein vientituote (15 % vuonna 2013).


title: Wallner

text: Wallner on muun muassa seuraavien henkilöiden sukunimi:


title: Kuuhankavesi

text: Kuuhankavesi on järvi Keski-Suomessa, Hankasalmella. Järven pinta-ala on 18,37 km ja likimääräinen vedenpinnan korkeustaso (N60) +98,8 metriä. Järveä säännöstellään Venekosken voimalaitoksella, minkä myötä kevättulva on harvoin korkea tai jää jopa kokonaan tulematta.


title: Kuuhankavesi

text: Järvi on etäisesti puolikuunmuotoinen, mistä paikallisen selityksen mukaan järvi on saanut nimensäkin. Toisen teorian mukaan järven nimen etuosa, "kuuhanka", olisi saamelaista alkuperää ja merkitsee samaa kuin yleiskielen kuukkeli.


title: Reilu kauppa (liike)

text: Reilulla kaupalla tarkoitetaan erilaisia kaupankäyntitapoja, joissa pyritään ottamaan huomioon niin taloudellinen kuin sosiaalinenkin hyvinvointi ja paikkaamaan näin sekä vapaan että esimerkiksi tullimuureilla rajatun kaupan aiheuttamia epäkohtia. Yritykset käyttävät termiä myös tarkoittamaan erilaisia yrityskohtaisia sosiaalisen vastuun ohjelmia. Reilun kaupan sertifiointijärjestelmä on tunnetuin esimerkki reilun kaupan järjestelmästä.


title: Reilu kauppa (liike)

text: FINE-järjestöt ovat määritelleet reilun kaupan kauppakumppanuudeksi, jonka tavoitteena on suurempi tasa-arvo kansainvälisessä kaupassa. Järjestöjen määritelmän mukaan reilu kauppa edistää kestävää kehitystä tarjoamalla marginalisoituneille tuottajille ja työläisille paremmat kaupankäyntiolosuhteet ja turvaamalla heidän oikeutensa erityisesti Etelässä. Lisäksi kuluttajien tukemat reilun kaupan järjestöt ovat aktiivisesti mukana tukemassa tuottajia, lisäämässä tietoisuutta ja kampanjoimassa tavanomaisen kansainvälisen kaupankäynnin sääntöjen ja käytäntöjen muuttamisen puolesta.


title: Reilu kauppa (liike)

text: Suomessa toimii Reilun kaupan edistämisyhdistys. Aiemmin toimi myös kansalaisjärjestö Reilun kaupan puolesta eli Repu, jonka toiminnan jatkaja on Eettisen kaupan puolesta.


title: Hugo Maradona

text: Hugo Hernán Maradona (s. 9. toukokuuta 1969 Lanús, Buenos Aires) on argentiinalainen jalkapallovalmentaja ja entinen pelaaja. Maradona pelasi urallaan useassa eri seurassa muun muassa Japanissa ja Italiassa. Hän pelasi myös nuorten MM-kilpailuissa 1985 Argentiinan joukkueessa. Hän teki kolmessa ottelussa kaksi maalia. Hän on jalkapallon maailmanmestarin ja yhden lajin suurimman legendan Diego Maradonan veli.


title: Mubarak Wakaso

text: Mubarak Wakaso (s. 25. heinäkuuta 1990 Tamale, Ghana) on ghanalainen jalkapalloilija. Hän edustaa espanjalaista Granadaa ja on pelipaikaltaan puolustava keskikenttäpelaaja.


title: Mubarak Wakaso

text: Wakaso siirtyi ghanalaisesta Ashanti Goldista vuonna 2008 espanjalaisseura Elcheen. Hän solmi joukkueen kanssa viisivuotisen sopimuksen.


title: Mubarak Wakaso

text: Tammikuussa 2011 hänen sopimuksensa Elchen kanssa purettiin kurinpidollisien syiden takia. Pian tämän jälkeen hän siirtyi kuitenkin Segunda Divisiónissa pelanneeseen Villarrealin reservijoukkueeseen.


title: Mubarak Wakaso

text: 27. helmikuuta 2011 Wakaso teki ensiesiintymisensä Primera Divisiónissa ottelussa Racing Santanderia vastaan.


title: Korsukuoro

text: Korsukuoro oli suomalainen mieskuoro, joka levytti kappaleita jatkosodan aikana. Kuoro oli vuonna 1942 suomeksi levytetyn menestyskappaleen "Eldankajärven jää" yksi ensimmäisistä esittäjistä. Lisäksi se levytti kappaleet "Silmien väliin", "Sirkka liisa" ja "Syvärin laulu". Korsukuoron ja Columbia-orkesteri esittämiä kappaleita on taltioitu myöhemmin muun muassa Artie Musicin vuonna 2002 julkaisemalle sota-ajan propagandalauluista kootulle kokoelma-albumille "Molotohvin koktaili".


title: Kari Tyni

text: Hän tuli vuonna 1985 uuden Radio Jyväskylän päätoimittajaksi. Hän juonsi vuoden 1989 Miss Suomi -kisoja ja on esiintynyt Tulosruudussa sekä Hockey Nightissa.


title: Veekmas

text:
Veekmas Oy on kiteeläinen perheyritys ja Pohjoismaiden ainoa tiehöylien valmistaja. Yritys on vuodesta 1982 alkaen erikoistunut tiehöylien suunnitteluun, valmistamiseen ja tuotekehittelyyn.
Yhtiön perustaja Esa Halttunen aloitti tiehöyläurakoitsijana vuonna 1974. 1970-luvun loppupuolella yritys alkoi kunnostaa urakoinnin ohella vanhoja ruotsalaisia tiehöyliä. Ensimmäinen uusi Veekmas-tiehöylä valmistui vuonna 1993. 1990-luvulla valmistui kymmeniä niin sanottuja kierrätysrungolla valmistettuja Veekmas-tiehöyliä. 2000-luvulla yritys on keskittynyt uusien tiehöylien ja kaivostiehöylien valmistamiseen. Veekmas Oy osti kilpailijansa Patria Vammas Oy:n tiehöyläliiketoiminnan 1.10.2007.
Yritykselle myönnettiin Valtakunnallinen yrittäjäpalkinto vuonna 2008.


title: P.A.R.C.E.

text: P.A.R.C.E. on kolumbialaisen Juanesin vuonna 2011 julkaistu albumi. Se nousi Yhdysvalloissa Billboard 200 -listan sijalle 165.


title: Suomen Voimisteluliitto

text: Suomen Voimisteluliitto ry (ruots. Finlands Gymnastikförbund, eng. Finnish Gymnastics Federation) on suomalaisen voimistelun kattojärjestö. Se pyrkii edistämään suomalaisten voimistelu- ja liikuntaharrastusta. Liittoon kuuluu noin 370 seuraa, joissa on yhteensä noin 130 000 jäsentä. Suomen voimisteluliiton pääsihteerinä toimii Maria Laakso.